KUALA LUMPUR, 5 Julai- Kontrak niaga hadapan Kadar Tawaran Antara Bank Kuala Lumpur (KLIBOR) tiga bulan di Bursa Malaysia Derivatives tidak diniagakan pada sesi dagangan tengah hari ini.Pada waktu rehat, kontrak bulan semerta Julai 2023, Ogos 2023, September 2023 dan Disember 2023 semuanya masih terikat pada 97.23.Kedua-dua jumlah dagangan dan kepentingan terbuka kekal sifar.Dalam pasaran tunai pada penetapan pukul 11.00 pagi, KLIBOR tiga bulan asas ialah pada 3.51 peratus.- BERNAMA


Proton catat jualan terkumpul terbaik pada separuh pertama 2023

KUALA LUMPUR, 5 Julai - Pengeluar kereta nasional Proton mencatat kejayaan separuh pertama tahun 2023 dengan mencapai jumlah jualan terkumpul terbaik sejak tahun 2012, mengatasi pertumbuhan jualan untuk industri automotif dalam tempoh itu lebih daripada tiga kali ganda. Dengan 14,351 unit dijual pada bulan Jun untuk kedua-dua pasaran domestik dan eksport, jumlah jualan pada separuh pertama 2023 kini berjumlah 77,321 unit.Ini bersamaan dengan peningkatan 28.6 peratus tahun ke tahun, lebih daripada tiga kali ganda pertumbuhan pasaran automotif pada separuh pertama 2023 sebanyak 9.4 peratus.Dalam satu kenyataan hari ini, Proton berkata ini adalah angka pertumbuhan tertinggi dalam kalangan lima jenama teratas di pasaran automotif Malaysia.Jumlah volum industri (TIV) bagi bulan Jun dianggarkan 61,900 unit dan pegangan pasaran Proton dalam 23.2 peratus manakala pegangan pasarannya setakat tahun ini telah meningkat kepada 21.3 peratus, peningkatan sebanyak 3.2 peratus tahun ke tahun.Menurutnya, lima model menerajui jualan dalam segmen pasaran masing-masing dengan Proton Saga mendahului semula sedan segmen-A pada Jun dengan melepasi ambang 6,000 unit buat kali ketiga tahun ini dengan jualan 6,111 unit.Sementara itu, 1,082 unit Proton X90 telah diserahkan pada Jun, meletakkan model itu terus di tangga teratas kategori SUV segmen-D.

Proton Persona turut mendahului segmen pasarannya pada Jun dengan sejumlah 2,254 unit dijual."Model ini mendahului semula sedan segmen-B sambil mengekalkan kedudukannya sebagai peneraju segmen keseluruhan," katanya.Selain itu, Proton Persona juga mencatatkan prestasi terbaik dari segi pertumbuhan jualan individu dengan peningkatan yang memberangsangkan sebanyak 79.4 peratus walaupun terdapat saingan yang lebih baharu dan lebih mahal daripada jenama lainPada masa yang sama, Proton X50 mengekalkan kedudukannya bukan sahaja sebagai pendahulu keseluruhan untuk SUV segmen-B, tetapi juga kedudukannya sebagai SUV paling popular di Malaysia dengan sejumlah 2,449 unit dijual pada Jun.Secara kumulatif, 17,562 unit telah diserahkan tahun ini, meningkat 9.9 peratus berbanding tahun ke tahun.Peneraju segmen keseluruhan kelima Proton ialah Proton Exora, yang kekal tidak dicabar dalam pasaran MPV segmen-C dengan 368 unit telah dijual pada bulan Jun. - BERNAMA


Bursa Malaysia dibuka tinggi

KUALA LUMPUR, 5 Julai- Bursa Malaysia memulakan dagangan pagi ini tinggi sedikit menjelang keputusan Kadar Dasar Semalaman (OPR) oleh Bank Negara Malaysia (BNM) esok.Pada 9.21 pagi, FTSE Bursa Malaysia KLCI (FBM KLCI) memperoleh 0.81 mata untuk mencatatkan paras 1,393.30 berbanding 1,392.49 pada penutup Selasa.Indeks utama dibuka pada 1,392.38, susut sedikit 0.11 mata.Pergerakan pasaran secara keseluruhan positif dengan kaunter untung mengatasi rugi 192 berbalas 164, manakala 249 kaunter tidak berubah, 1,630 tidak diniagakan dan 18 yang lain digantung.Jumlah dagangan 327.70 juta unit bernilai RM129.37 juta.Naib Presiden Penyelidikan Ekuiti Rakuten Trade Sdn Bhd Thong Pak Leng menjangkakan sentimen pasaran akan kekal berhati-hati menjelang keputusan OPR, walaupun BNM diunjur mengekalkan kadar pada paras semasa."Oleh itu, kami meramalkan indeks bergerak dalam julat 1,390-1,400 hari ini dengan menjangkakan minat dalam sektor kewangan dan telekomunikasi," katanya kepada Bernama.Thong berkata menaikkan OPR akan memberi kesan negatif kepada pasaran saham kerana kos menjalankan perniagaan akan meningkat disebabkan oleh kadar faedah yang lebih tinggi, manakala OPR yang lebih rendah secara tidak langsung akan membantu meningkatkan prestasi pasaran saham.Sementara itu, dalam nota penyelidikan semalam, OCBC Bank menjangka BNM mengekalkan OPR pada tiga peratus di tengah-tengah momentum pertumbuhan yang perlahan dan tekanan inflasi yang semakin mereda.Dalam kalangan saham wajaran tinggi, Maybank dan Public Bank masing-masing menambah satu sen kepada RM8.71 dan RM3.92, CIMB turun dua sen menjadi RM5.18 manakala Tenaga Nasional dan IHH Healthcare tidak berubah pada harga RM9.13 dan RM5.83.Bagi saham aktif, Parkson peroleh 2.5 sen kepada 21.5 sen, Ahmad Zaki meningkat setengah sen kepada 25.5 sen, Naim Holdings turun 1.5 sen kepada 87 sen sementara BTM Resources dan Tanco kekal, masing-masing pada sembilan sen dan 51.5 sen.Di papan indeks, Indeks FBM Emas meningkat 7.64 mata kepada 10,266.46, Indeks FBMT 100 naik 6.71 mata menjadi 9,962.51 dan Indeks FBM ACE menambah 14.35 mata kepada 5,109.22.Indeks FBM 70 turut peroleh 13.20 mata kepada 13,544.30 dan Indeks FBM Emas Syariah meningkat 10 mata kepada 10,540.38.Mengikut sektor, Indeks Perkhidmatan Kewangan mengukuh 17.22 mata kepada 15,500.39, Indeks Tenaga memperoleh 3.25 mata untuk mencatatkan paras 795.66, Indeks Perladangan menokok 3.32 mata kepada 6,833.06 dan Indeks Produk dan Perkhidmatan Perindustrian meraih 0.30 mata kepada 159.10.- BERNAMA


Ringgit dibuka tinggi menjelang mesyuarat MPC, BNM

KUALA LUMPUR, 5 Julai- Nilai ringgit dibuka tinggi berbanding dolar AS serta mata wang utama lain pagi ini menjelang keputusan Bank Negara Malaysia (BNM) mengenai kadar dasar semalaman (OPR).Pada pukul 9 pagi, unit tempatan meningkat kepada 4.6445/6515 berbanding dolar AS daripada 4.6480/6525 pada penutup Selasa.Menurut seorang penganalisis mesyuarat Jawatankuasa Dasar Monetari (MPC) selama dua hari bermula hari ini dan bank pusat dijangka mengekalkan OPR pada 3.0 peratus.Ketua Ekonomi dan Kewangan Sosial Bank Muamalat Malaysia Bhd, Dr Mohd Afzanizam Abdul Rashid berkata ringgit dijangka diniagakan dalam julat RM4.64-RM4.65 berbanding dolar AS tatkala peserta pasaran menantikan keputusan OPR oleh BNM.

Pada masa yang sama, beliau berkata perbincangan tentang kemungkinan perubahan dalam pendirian monetari global seharusnya menyediakan momentum pada masa hadapan."Setakat ini, Indeks Pengurus Pembelian (PMI) dari pelbagai bidang kuasa menunjukkan trend yang lemah, menandakan perniagaan begitu berjaga-jaga dalam prospek perniagaan mereka," katanya kepada Bernama.Beliau berkata PMI pembuatan untuk bulan Jun bagi Australia, Korea Selatan, Jepun dan China masing-masing lebih rendah pada 48.2, 47.8, 49.8 dan 50.5.Di Malaysia, indeks PMI turun menjadi 47.7 pada Jun  berbanding 47.8 pada Mei.Sementara itu, Pengarah Urusan SPI Asset Management Stephen Innes berkata sentimen ringgit  bertambah baik seiring dengan pengukuhan yuan kerana People's Bank of China (PBoC) telah menetapkan kadar yuan jauh lebih tinggi sejak kebelakangan ini untuk meredakan trend yang semakin lemah.Sementara itu, ringgit diniagakan tinggi berbanding sekumpulan mata wang utama yang lain, kecuali  berbanding pound Britain yang mana unit tempatan lebih rendah kepada 5.9050/9139 daripada 5.9016/9073 sebelumnya.Mata wang tempatan menambah nilai berbanding euro kepada 5.0560/0636 daripada 5.0654/0703 semalam (Selasa) dan mengukuh berbanding yen Jepun kepada 3.2153/2204 daripada 3.2184/2217. Ringgit turut diniagakan tinggi berbanding mata wang Asean yang lain.Unit tempatan meningkat berbanding dolar Singapura kepada 3.4419/4476 daripada 3.4458/4494 dan lebih tinggi berbanding baht Thai pada 13.3126/3395 daripada 13.3230/3420 semalam.Ringgit  menambah nilai berbanding peso Filipina kepada 8.40/8.42 daripada 8.41/8.42 dan naik berbanding rupiah Indonesia kepada 309.7/310.3 daripada 309.9/310.4 sebelumnya.- BERNAMA


Kadar jangka pendek diunjur stabil sepanjang hari ini

KUALA LUMPUR, 5 Julai - Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM33.59 bilion dan sejumlah RM19.49 bilion dalam dana Islam.Hari ini, bank pusat akan mengendalikan dua tender repo berbalik, terdiri daripada tender RM1 bilion selama 33 hari dan tender RM500 juta untuk tempoh 92 hari.Selain itu, BNM akan mengadakan tender Bil Antara Bank Bank Negara (BNIB) RM4 bilion selama tujuh hari.Ia turut mengumumkan ketersediaan repo berbalik, perjanjian jual dan beli semula serta kemudahan murabahah komoditi bercagar untuk tempoh satu hingga tiga bulan.Pada 4 petang, BNM akan menawarkan tender semalaman konvensional bernilai sehingga RM35.5 bilion dan tender semalaman murabahah RM20.7 bilion. - BERNAMA


ECERDC pacu pertumbuhan KDNK Pahang

KUANTAN, 4 Julai -Kerjasama erat di antara Kerajaan Negeri Pahang dan Majlis Pembangunan Wilayah Ekonomi Pantai Timur (ECERDC) menjadi pemangkin kepada pertumbuhan Keluaran Dalam Negara Kasar (KDNK) sebanyak 10.8 peratus negeri berkenaan mengatasi kadar pertumbuhan KDNK Nasional 8.7 peratus pada tahun lepas.Menteri Besar Pahang, Datuk Seri Wan Rosdy Wan Ismail berkata, Jabatan Perangkaan Malaysia (DoSM) juga telah melaporkan negeri Pahang menduduki tempat ketiga bagi pertumbuhan (KDNK) peringkat nasional meskipun terdapat ketidaktentuan ekonomi global dan konflik global yang menyebabkan gangguan dalam rantaian bekalan makanan."Kerajaan negeri berjaya menduduki tempat ketiga tahun lepas daripada segi KDNK melebihi paras nasional."Sedikit sebanyak, ini datangnya daripada ECERDC", katanya demikian selepas merasmikan Majlis Sambutan Ulang Tahun ke-15 ECERDC dan Pelancaran Invest@ECER 2023 di Sultan Ahmad Shah International Convention Centre (SASICC) di sini.Katanya, kerjasama kedua-dua pihak berkenaan telah membawa masuk pelaburan sebanyak RM93 bilion dari tahun 2008 sehingga 2023 sejak 15 tahun lepas.Menurutnya, ekonomi negeri turut mencatatkan peningkatan hasil melebihi RM1 billion, selain selain kejayaan menarik pelaburan asing dan domestik berjumlah RM20.56 billion.

(Menteri Besar Pahang, Datuk Seri Wan Rosdy Wan Ismail)


KUALA LUMPUR, 4 Julai- Sesi dagangan pagi Bursa Malaysia berakhir lebih rendah dengan indeks utama turun 0.34 peratus disebabkan ketiadaan pemangkin belian selain sejajar dengan prestasi pasaran serantau yang agak lemah.Pada 12.30 tengah hari, FTSE Bursa Malaysia KLCI (FBM KLCI) susut 4.80 mata kepada 1,391.09 daripada 1,395.89 pada penutupan Isnin.Indeks utama dibuka pagi ini pada paras 1,393.56, merosot 2.33 mata sebelum berlegar antara 1,388.85 dan 1,396.33 sepanjang sesi.Pergerakan harga di pasaran yang lebih luas menyaksikan kaunter rugi mengatasi kaunter untung 389 berbalas 298, manakala 358 kaunter tidak berubah, 1,200 tidak diniagakan dan 27 yang lain digantung.Jumlah dagangan 1.34 bilion unit bernilai RM718.72 juta.Menurut Malacca Securities Sdn Bhd walaupun kenaikan semalam mungkin memberi ruang untuk peningkatan jangka pendek selanjutnya, kegiatan pembelian masih dijangka dilakukan secara berpilih selepas banyak saham wajaran tinggi memperoleh keuntungan. "Kami percaya tumpuan jangka pendek akan terarah kepada pilihan raya negeri yang akan memberikan dorongan selanjutnya bagi pemulihan indeks utama serta saham berharga murah," katanya.Dari segi komoditi, minyak mentah Brent mengalami penurunan sederhana ke arah US$75 setong, manakala harga minyak sawit mentah (MSM) melonjak melebihi RM3,900 satu tan.“Sektor perladangan dijangka meningkat tinggi seiring dengan lantunan mendadak harga MSM," tambahnya.

(Dagangan Bursa Malaysia rendah pada sesi tengah hari)

Dalam kalangan saham wajaran tinggi, CIMB menambah lima sen kepada RM5.21, Tenaga Nasional peroleh satu sen menjadi RM9.11, Maybank turun lima sen kepada RM8.70, Public Bank susut tiga sen kepada RM3.91 dan IHH Healthcare kerugian lapan sen kepada RM5.80. Bagi saham aktif, KNM merosot setengah sen kepada 8.5 sen, Sarawak Consolidated lemah satu sen menjadi 46 sen, Farm Fresh menguncup 15 sen kepada RM1.04 manakala Jade Marvel dan Velesto Energy tidak berubah, masing-masing mencatatkan 22.5 sen dan 22 sen.Di papan indeks, Indeks FBM Emas menguncup 28.01 mata kepada 10,244.54, Indeks FBMT 100 susut 30.38 mata menjadi 9,943.92 manakala Indeks FBM Emas Syariah menyusut 23.45 mata kepada 10,511.43Indeks FBM 70 pula turun 24.62 mata kepada 13,507.01 dan Indeks FBM ACE susut 23.68 mata kepada 5,091.90.Mengikut sektor, Indeks Perkhidmatan Kewangan lemah 34.47 mata kepada 15,483.61, Indeks Produk dan Perkhidmatan Perindustrian lebih rendah 0.84 mata kepada 158.06 dan Indeks Tenaga berkurangan 2.01 mata menjadi 786.13.Bagaimanapun, Indeks Perladangan meningkat 30.58 mata kepada 6,858.06. -BERNAMA


Kadar jangka pendek diunjur kekal stabil sepanjang hari

KUALA LUMPUR, 4 Julai- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM37.01 bilion sementara sejumlah RM23.52 bilion dalam dana Islam.Hari ini, bank pusat akan menjalankan dua tender Qard, terdiri daripada tender RM1.6 bilion selama tujuh hari dan tender RM300 juta bertempoh 14 hari.Ia juga akan mengendalikan dua tender repo berbalik melibatkan tender RM1 bilion (31 hari) dan tender RM500 juta (92 hari).Selain itu, bank pusat mengumumkan ketersediaan repo berbalik, perjanjian jual dan beli semula serta serta kemudahan murabahah komoditi bercagar untuk tempoh satu hingga tiga bulan.Pada 4 petang, BNM akan menawarkan tender semalaman konvensional bernilai sehingga RM38.5 bilion dan tender semalaman murabahah RM21.6 bilion.- BERNAMA


Nilai Ringgit mengukuh berbanding Dolar AS pada sesi pembukaan

KUALA LUMPUR, 4 Julai- Ringgit dibuka tinggi berbanding dolar AS pada Selasa selepas pengumuman indeks pengurus pembelian (PMI) pembuatan ISM Amerika Syarikat (AS) yang lebih rendah berbanding jangkaan iaitu 46.0 mata pada Jun, kata seorang pakar ekonomi.Pada 9 pagi, unit tempatan menambah nilai kepada 4.6635/6670 berbanding dolar AS daripada 4.6640/6690 pada penutup Isnin.Menurut Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid, ringgit disokong baik kerana data menunjukkan Rizab Persekutuan mungkin tidak begitu agresif menaikkan kadar meskipun ia cenderung mengekalkannya lebih tinggi bagi tempoh lama untuk mengekang inflasi.“Sektor pengilangan AS terus mempamerkan penurunan selanjutnya pada bulan Jun. Indeks itu berada di bawah garisan 50 mata lapan bulan berturut-turut sejak November tahun lalu, menunjukkan bahawa pengeluar telah menjadi pesimis pada separuh pertama 2023."Bacaan sedemikian menunjukkan dasar monetari yang ketat telah menjejaskan aktiviti ekonomi dengan inflasi seperti yang dicerminkan oleh Perbelanjaan Penggunaan Peribadi Teras (PCE) menyederhana kepada 4.6 peratus pada Mei daripada setinggi 5.4 peratus pada Feb 2022," katanya. Bernama.

Sementara itu, ringgit diniagakan rendah berbanding mata wang utama yang lain.Mata wang tempatan menyusut berbanding euro kepada 5.0879/0917 daripada 5.0791/0845 pada penutupan urus niaga Isnin, lemah berbanding yen Jepun menjadi 3.2280/2307 daripada 3.2252/2289 dan rendah berbanding pound Britain kepada 5.9212/9257 daripada 5.9088/9152 sebelumnya.Berbanding mata wang Asean yang lain, ringgit diniagakan rendah.Nilai ringgit turun berbanding dolar Singapura kepada 3.4539/4570 berbanding 3.4482/4521 pada Isnin, menyusut berbanding baht Thai kepada 13.3098/3263 daripada 13.2357/2563 dan rendah berbanding peso Filipina kepada 8.44/8.46 daripada 8.43/8.44. Bagaimanapun, ringgit hampir tidak berubah berbanding rupiah Indonesia pada 310.2/310.6 daripada 310.2/310.7 pada Isnin.- BERNAMA


MITI wujud inisiatif perkemas IPA

(Tengku Datuk Seri Zafrul Tengku Abdul Aziz (TENGAH) pada majlis pengumuman usaha sama Proton dan syarikat alat ganti kenderaan terbesar Thailand AAPICO Hitech Public Company Limited)

SUBANG JAYA, 3 Julai- Kementerian Pelaburan, Perdagangan dan Industri sedang mengusahakan satu inisiatif bagi memperkemas aspek peranan dan fungsi kesemua 31 agensi penggalakan pelaburan (IPA) di Malaysia.Menterinya, Tengku Datuk Seri Zafrul Tengku Abdul Aziz berkata, Majlis Pelaburan Negara telah mengamanahkan kementeriannya untuk meningkatkan fasiliti perniagaan pelabur dengan memperkemas dan menyelaraskan semula landskap IPA."Pada hari ini saya telah berjumpa dengan IPA, agensi penggalakan pelaburan, sebenarnya di Malaysia ada 31 IPA dan semuanya telah berjaya mendapatkan pelaburan membantu dalam pelaburan dan sebagainya. "Apa yang kita mahu sekarang ialah supaya mempunyai pendekatan yang lebih selaras kerana kitai ingin memasarkan Malaysia jadi, dalam perbincangan hari ini dgn semua IPA ialah mengenai bagaimana kita mahu pengubah transformasi pertengahan untuk memastikan Malaysia kekal berdaya saing,"katanya.Beliau berkata demikian pada majlis pengumuman usaha sama Proton dan syarikat alat ganti kenderaan terbesar Thailand AAPICO Hitech Public Company Limited, di Subang Jaya, Selangor.

(Menteri Pelaburan, Perdagangan dan Industri  Tengku Datuk Seri Zafrul Tengku Abdul Aziz)


Program Kesediaan Pasaran MATRADE bantu syarikat PKS tembusi pasaran antarabangsa

(Sharimahton Mat Saleh (TENGAH) pada Majlis Pelepasan Penghantaran Eksport ke Jerman bawah Program Kesediaan Pasaran Matrade)

KUALA LUMPUR, 3 Julai- Program Kesediaan Pasaran MATRADE merupakan platform berkesan bagi golongan Perusahaan Kecil dan Sederhana, PKS menceburi pasaran baharu khususnya di peringkat antarabangsa. Menurut Timbalan Ketua Pegawai Eksekutif (Pembangunan Pengeksport) MATRADE Sharimahton Mat Saleh, ia merupakan platform komprehensif yang berkesan dan lengkap dengan panduan bagi memastikan peserta mencapai matlamat perniagaannya."MATRADE mempunyai beberapa platform untuk membantu syarikat-syarikat PKS, contohnya, untuk keluaran produk halal, MATRADE akan anjurkan program untuk kali ke-19 pada 12 hingga 15 September nanti.Jadi, ia akan jadi sangat menjimatkan kerana kita akan bawa pedagang dari luar negara untuk bertemu dengan syarikat tempatan,"katanya.Beliau berkata demikian dalam sidang media Majlis Pelepasan Penghantaran Eksport ke Jerman bawah Program Kesediaan Pasaran Matrade.Menurut Sharimahton lagi, dalam program tersebut, proses pemilihan yang ketat telah dilakukan oleh rakan kongsi MATRADE bagi memastikan produk peserta mempunyai nilai kebolehpasaran. PKS yang disenarai pendek juga dikehendaki menjalani penilaian terperinci tentang kesediaan terhadap pematuhan peraturan termasuk pelabelan dan pembungkusan.Program Kesediaan Pasaran MATRADE yang dimulakan pada Oktober 2021 merupakan pendekatan kerjasama dengan rakan kongsi di Jerman dengan membawa masuk produk F&B Malaysia ke dalam rak peruncit tempatannya.

(Timbalan Ketua Pegawai Eksekutif (Pembangunan Pengeksport) MATRADE Sharimahton Mat Saleh)


Pengukuhan nilai ringgit perlu kerjasama pelbagai kementerian

PUTRAJAYA, 3 Julai- Usaha mengukuhkan ringgit memerlukan kerjasama pelbagai kementerian lain yang berkaitan dan bukan hanya tanggungjawab Kementerian Kewangan (MOF).Timbalan Menteri Kewangan I, Datuk Seri Ahmad Maslan berkata kurangnya permintaan terhadap ringgit antara faktor yang menyebabkan nilai mata wang itu merosot.Jelasnya, pelbagai pihak perlu mengambil langkah proaktif bagi memastikan penggunaan matawang ringgit terus diperluas dikalangan pelabur dan pelancong."Ada berjuta-juta pelancong dari seluruh dunia yang sedang bersiap untuk melancong di negara-negara rantau ASEAN misalnya. Saya difahamkan 100 hingga 200 juta pelancong dari negara China misalnya bersedia untuk pergi ke negara rantau ASEAN. "Jadi, pada saya pelancong yang datang ke Malaysia akan menggunakan ringgit dan apabila ringgit itu tinggi permintaanya, maka nilai mata wang itu boleh meningkat. Penawaran dan permintaan terhadap ringgit. Harapan kita lagi ramai pelancong yang datang ke negara kita, ia boleh mengukuhkan nilai ringgit,"katanya.Menurut beliau, antara kementerian tersebut adalah Kementerian Pelaburan, Perdagangan dan Industri (MITI) dan Kementerian Pelancongan, Seni dan Budaya (MOTAC) bagi membantu terutamanya dari segi pelaburan dan pelancongan.Antaranya memudahkan urusan kemasukan pelancong ke negara ini dapat menarik minat pelancong asing untuk menjadikan Malaysia sebagai destinasi pilihan sekaligus membantu mengukuhkan nilai ringgit. Selain itu, Kementerian Pelaburan, Perdagangan dan Industri (MITI) mampu membawa masuk lebih banyak pelaburan ke dalam negara serta memperbanyakkan nilai eksport atas tujuan yang sama.Beliau berkata demikian kepada media ketika ditemui selepas majlis penyerahan daging qurban di Putrajaya, hari ini.

(Timbalan Menteri Kewangan I, Datuk Seri Ahmad Maslan)


Nilai ringgit meningkat berbanding dolar AS pada sesi awal dagangan

KUALA LUMPUR, 3 Julai - Nilai ringgit terus mencatatkan peningkatan dan dibuka lebih tinggi sedikit berbanding dolar AS pada pagi urus niaga Isnin.Seorang penganalisis berkata mata wang tempatan dilihat stabil berikutan campur tangan Bank Negara Malaysia (BNM).Pada 9 pagi, unit tempatan menambah nilai kepada 4.6615/6650 berbanding dolar AS daripada 4.6635/6705 pada penutup Jumaat lalu.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata pengumuman Jawatankuasa Pasaran Kewangan BNM tepat pada masanya memandangkan pasaran mata wang telah terjejas oleh jangkaan kenaikan kadar faedah selanjutnya di AS dan ekonomi utama lain di Eropah.Menurutnya tumpuan minggu ini adalah pada mesyuarat Jawatankuasa Dasar Monetari (MPC) BNM pada 6 Julai yang mana beliau percaya kadar dasar semalaman (OPR) akan dikekalkan pada 3.00 peratus.“Selain itu, Penyata Gaji Bukan Ladang (NFP) AS juga akan menjadi sorotan utama minggu ini dengan NFP dijangka turun kepada 200,000 pada Jun selepas meningkat sebanyak 339,000 pada bulan sebelumnya.“Justeru, ringgit boleh stabil sekitar RM4.65 hingga RM4.66 hari ini,” katanya kepada Bernama.

Sementara itu, Pengarah Urusan SPI Asset Management Stephen Innes menjangkakan sentimen risiko tempatan akan memanfaatkan petunjuk gelombang positif Wall Street pada Jumaat lepas yang akan menyokong ringgit.Dalam pada itu, ringgit diniagakan rendah berbanding kumpulan mata wang utama yang lain.Mata wang tempatan menyusut nilai berbanding euro kepada 5.0815/0853 daripada 5.0571/0647 pada penutupan urus niaga Jumaat, lemah berbanding yen Jepun pada 3.2266/2293 daripada 3.2220/2273 dan lebih rendah berbanding pound Britain pada 5.9150/9194 daripada 5.8923/9012 sebelumnya.Bagaimanapun, ringgit diniaga bercampur-campur berbanding mata wang Asean yang lain.Unit tempatan menyusut nilai berbanding dolar Singapura pada 3.4445/4474 berbanding 3.4376/4431 pada Jumaat dan turun berbanding baht Thai menjadi 13.1979/2142 berbanding 13.1529/1786. Ringgit menambah nilai berbanding rupiah Indonesia pada 309.4/309.7 daripada 309.5/310.1 dan mengukuh berbanding peso Filipina kepada 8.42/8.45 daripada 8.44/8.46 pada Jumaat. - BERNAMA

ARTIKEL BERKAITAN:Ringgit dijangka diniagakan berhati-hati minggu depanRinggit dibuka rendah, dolar AS meningkatRinggit ditutup rendah susulan data ekonomi AS yang kukuhNilai ringgit terus meningkat berbanding dolar AS pada sesi pembukaan daganganRinggit ditutup tinggi, langkah diambil bank pusat Malaysia, ChinaRinggit dibuka tinggi berbanding Dolar ASRinggit teruskan momentum lemah berbanding dolar AS


Alrajhi tawar deposit enam mata wang asing utama

KUALA LUMPUR, 2 Julai- Pelanggan Al Rajhi Banking & Investment Corporation (Malaysia) Bhd (Alrajhi Bank Malaysia) kini boleh menyimpan dalam enam mata wang utama asing.Ia menerusi Akaun Semasa-i Mata Wang Asing Komoditi Murabahah.Bank itu menerusi kenyataan memaklumkan, enam mata wang asing utama itu ialah Dolar Australia, Euro, Pound Sterling, Riyal, Dolar Singapura dan Dolar Amerika.Pelanggan hanya perlu membuat deposit awal berjumlah AS$1,000 atau setara dengannya dalam mana-mana denominasi yang disenaraikan. Ini bagi membuka akaun individu dan memperoleh hingga lima peratus kadar keuntungan setahun.Akaun Semasa-i Mata Wang Asing Komoditi Murabahah Malaysia bermanfaat kepada ibu bapa yang mempunyai anak yang belajar di luar negara, ekspatriat dan mereka yang kerap melakukan perjalanan atau mempunyai perniagaan di luar negara.

(Pelanggan Alrajhi Bank Malaysia kini boleh menyimpan dalam enam mata wang utama asing)


Inisiatif pengurangan kompaun bantu syarikat dan korporat pulih

KUALA LUMPUR, 2 Julai-Kementerian Perdagangan Dalam Negeri dan Kos Sara Hidup (KPDN) melalui agensinya Suruhanjaya Syarikat Malaysia (SSM) mengumumkan inisiatif tambahan pengurangan kompaun.Inisiatif tersebut bertujuan menyokong komuniti perniagaan dan korporat mengharungi fasa pemulihan masa kini.Inisiatif tersebut melibatkan pengurangan kompaun sebanyak 90 peratus daripada nilai asal bagi Seksyen 68(2) dan Seksyen 68(3) Akta Perkongsian Liabiliti Terhad 2012 kepada pemilik Perkongsian Liabiliti Terhad yang telah ditawarkan kompaun dan telah patuh. Inisiatif itu berkuatkuasa mulai esok hingga 31 Disember tahun ini.Inisiatif itu bakal memanfaatkan 16,765 Perkongsian Liabiliti Terhad.Selaras dengan usaha SSM untuk mendorong pematuhan perundangan di samping mewujudkan persekitaran perniagaan yang kondusif di Malaysia.Ia juga diharap dapat membantu komuniti perniagaan dan korporat untuk meneruskan perniagaan.


Manfaat perang perdagangan China, AS perkenal pakej bersasar - Exco Johor

(Antara pendekatan lain, pembangunan ekonomi rendah karbon seperti tenaga solar, kenderaan elektrik dan tenaga hydrogen, selaras inisiatif mampan karbon bersih – sifar global menjelang 2050/Foto fail)

JOHOR BAHRU, 1 Julai- Perang perdagangan antara China dan Amerika Syarikat (AS) yang berlanjutan, perlu dimanfaatkan negara dengan memperkenalkan pakej bersasar kepada pelabur.Ia seperti strategi China Plus One yang diguna pakai banyak syarikat.Pakej bersasar melibatkan polisi cukai, kelulusan, lesen dan dasar lain dapat menarik perusahaan berteknologi atau bernilai tinggi ke Malaysia, dan menjadikan negara sebagai platform memasuki pasaran Asia Tenggara.Exco Pelaburan, Perdagangan dan Hal Ehwal Pengguna Johor, Lee Ting Han berkata potensi itu dilihat menerusi trend antarabangsa ketika ini, boleh membuka peluang jana ekonomi kepada negara.

(Exco Pelaburan, Perdagangan dan Hal Ehwal Pengguna Johor, Lee Ting Han/Foto fail)

Antara pendekatan lain, pembangunan ekonomi rendah karbon seperti tenaga solar, kenderaan elektrik dan tenaga hydrogen, selaras inisiatif mampan karbon bersih – sifar global menjelang 2050.Pembangunan hijau itu bertepatan kerana Malaysia mempunyai sumber semula jadi dan liputan hutan tinggi, namun insentif kerajaan perlu dipertimbangkan, susulan industri itu memerlukan modal besar.Selain itu, modal insan mencukupi bagi teknologi kecerdasan buatan, pengkomputeran awan, internet perkara dan dataraya penting bagi memperkasa integrasi ekonomi digital dan konvensional.Langkah itu sekali gus, memastikan Malaysia tidak ketinggalan dalam arus perkembangan global.


Prestasi perdagangan Malaysia terus berkembang - Tengku Zafrul

KUALA LUMPUR, 1 Julai - Prestasi perdagangan Malaysia terus berkembang positif, dipacu pelbagai pelaburan termasuk pelaburan langsung domestik (DDI) dan pelaburan langsung asing (FDI).Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata prestasi baik itu didorong 18 perjanjian perdagangan bebas yang telah ditandatangani setakat ini.

"Melalui perjanjian perdagangan ini, ia membantu pengeksport kita untuk mendapat akses eksport ke pasaran antarabangsa,” katanya kepada pemberita selepas menyampaikan ucapan pada Australian Network Leaders’ Summit 2023.Sementara itu, Tengku Zafrul berkata, isu yang perlu ditangani oleh kerajaan ketika ini adalah persepsi untuk kerajaan mempercepatkan proses kelulusan perdagangan."Salah satu isu yang paling penting yang kita perlu tangani ialah persepsi yang kita perlu percepatkan kelulusan. Pihak kementerian bersama-sama agensi berkaitan akan menumpukan lebih perhatian kepada proses untuk mempercepatkan kelulusan-kelulusan yang diperlukan oleh pelabur-pelabur kita,” katanya.


Golongan muda harus bijak urus kewangan

KUALA LUMPUR, 1 Julai-Golongan muda tidak hanya perlu berusaha mencari pendapatan yang baik tetapi juga tahu membelanjakannya dengan cara berhemah.Pengerusi Bursa Malaysia Bhd Tan Sri Abdul Wahid Omar berkata, bagi mengoptimumkan penggunaannya, sebarang perbelanjaan haruslah seiring dengan pulangan atau nilai yang baik.Jelasnya, memandangkan golongan muda mempunyai pelbagai kehendak, keperluan haruslah diutamakan yang sesuai dengan pendapatan."Kita mesti hidup dengan mengutamakan keperluan. Wang tidak pernah cukup."Paling penting bagaimana anda menggunakan perbelanjaan secara berhemah."Jangan terlibat dalam perangkap hutang, jika tidak anda berdepan risiko sekiranya tidak mampu membayar hutang-hutang itu", katanya dalam sesi temubual Fireside Chat on Financial Inclusion di ibu negara.Menurut beliau lagi, sekiranya golongan ini ingin menceburi bidang pelaburan, mereka perlulah mendapatkan pelbagai maklumat dahulu termasuk jenis produk, instrumen kewangan dan risiko pelaburan berkenaan.Selain, mengelakkan diri daripada pelaburan berdasarkan khabar angin, perjudian dan skim pelaburan yang tidak wujud.

(Pengerusi Bursa Malaysia Bhd Tan Sri Abdul Wahid Omar)


Niaga hadapan MSM dijangka diniagakan rendah minggu depan

KUALA LUMPUR, 1 Julai- Pasaran niaga hadapan minyak sawit mentah (MSM) dijangka diniagakan lebih rendah minggu depan berikutan kekurangan petunjuk asas.Peniaga minyak sawit David Ng berkata terdapat juga jangkaan pengeluaran lebih kukuh berikutan faktor bermusim yang menjejaskan sentimen penggiat tempatan untuk membeli komoditi tersebut."Kami melihat paras sokongan pada RM3,650 satu tan metrik dan paras rintangan pada RM4,000 setan metrik," katanya kepada Bernama.Sementara itu, Editor Pengurusan Fastmarket Palm Oil Analytics Sathia Varqa berkata dagangan minggu depan akan berdasarkan anggaran bekalan dan permintaan bulan Jun daripada tinjauan pendapat."Pemain pasaran akan memantau petunjuk baharu iaitu pengeluaran Jun dan stok MSM akhir bulan," katanya.

Bagi minggu yang baru berakhir, niaga hadapan MSM diniagakan tinggi menjejaki kenaikan dicatatkan pasaran minyak kacang soya di Lembaga Dagangan Chicago (CBOT), ringgit yang lebih rendah berbanding dolar AS serta berita mengenai cukai eksport Indonesia yang lebih tinggi.Berasaskan mingguan, kontrak Julai 2023 menokok RM107 kepada RM3,751 satu tan metrik, Ogos 2023 naik RM165 kepada RM3,794 setan metrik, September 2023 meningkat RM169 kepada RM3,789 satu tan metrik.Kontrak Oktober 2023 pula meningkat RM167 kepada RM3,785 satu tan metrik, November 2023 meraih RM161 kepada RM3,791 setan metrik dan Disember 2023 naik RM154 kepada RM3,798 satu tan metrik.Jumlah dagangan mingguan pula susut kepada 212,304 lot daripada 266,502 lot, manakala kepentingan terbuka menambah kepada 237,110 kontrak daripada 224,995 kontrak pada Jumaat lepas.Harga MSM fizikal bagi Jun Selatan meningkat sebanyak RM150 kepada RM3,830 satu tan metrik.-BERNAMA


Ringgit dijangka diniagakan berhati-hati minggu depan

KUALA LUMPUR, 1 Julai- Ringgit dijangka diniagakan secara berhati-hati berbanding dolar AS minggu depan susulan pelabur memantau perkembangan terbaharu prestasi ekonomi global.Pengarah Urusan Pengurusan Aset SPI Stephen Innes berkata mata wang tempatan dijangka didagangkan dalam julat antara 4.66 hingga 4.68 berbanding dolar AS minggu depan.Sementara itu, Hong Leong Research berkata pertumbuhan dalam ekonomi Amerika Syarikat (AS) dan pasaran buruh sebahagian besarnya kekal berdaya tahan walaupun terdapat petunjuk tentatif yang lemah manakala jangkaan teras dan inflasi kekal tinggi walaupun inflasi menyederhana.Sehubungan itu, Rizab Persekutuan (Fed) AS telah menyemak semula pertumbuhan Keluaran Dalam Negara Kasar (KDNK) dan menyemak naik indeks harga perbelanjaan penggunaan peribadi teras (PCE) untuk 2023, mendorong dolar AS menjadi lebih kukuh.Daripada segi domestik, Hong Leong berkata penyata dasar monetari terkini Bank Negara Malaysia (BNM) yang kurang menyokong kadar faedah tinggi dan pendirian dasar yang sedikit akomodatif menunjukkan bahawa Kadar Dasar Semalaman (OPR) semasa menghampiri paras neutral."Walaupun masih ada ruang untuk kenaikan 25 mata asas, pertumbuhan yang sederhana dan prospek inflasi akan menyokong pandangan kami untuk OPR kekal tidak berubah pada tiga peratus bagi baki tahun 2023, mengehadkan keuntungan berlebihan dalam ringgit," katanya.

Pada asas Jumaat ke Jumaat, ringgit melonjak berbanding dolar US kepada 4.6635/6705 berbanding 4.6760/6805 minggu sebelumnya.Unit tempatan naik berbanding yen Jepun kepada 3.2220/2273 daripada 3.2645/2680 sebelumnya, meningkat berbanding pound Britain kepada 5.8923/9012 daripada 5.9469/9527 dan bertambah berbanding euro kepada 5.0571/0647 daripada 5.0781/0830.Ringgit juga diniagakan tinggi berbanding mata wang ASEAN.Nilai ringgit mengukuh berbanding rupiah Indonesia kepada 309.5/310.1 daripada 311.7/312.2 sebelumnya, melonjak berbanding dolar Singapura kepada 3.4376/4431 daripada 3.4568/4604 minggu sebelumnya dan meningkat berbanding baht Thai kepada 13.1529/1786 daripada 13.2765/2950 minggu lepas.Bagaimanapun, unit tempatan susut berbanding peso Filipina kepada 8.44/8.46 daripada 8.38/8.40 pada Jumaat lepas.-BERNAMA


Niaga MSM ditutup tinggi, data eksport kukuh

KUALA LUMPUR, 30 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup kebanyakannya tinggi hari ini selepas disokong oleh data eksport yang lebih kukuh. "Keyakinan terhadap eksport menyokong keuntungan hari ini di tengah-tengah jumlah dagangan yang agak tipis pada hari terakhir minggu dan bulan," kata Editor Urusan Fastmarkets Palm Oil Analytics Sathia Varqa kepada Bernama. Juruukur kargo Intertek Testing Services (ITS) melaporkan hari ini bahawa eksport meningkat sebanyak 0.63 peratus kepada 1.09 juta tan pada Jun berbanding 1.08 juta tan yang dicatatkan semasa Mei.

Selain itu, beliau berkata momentum positif hari ini turut menjejaki keuntungan dalam pasaran minyak kacang soya Lembaga Perdagangan Chicago (CBOT).Bagaimanapun, Sathia berkata niaga hadapan MSM mengakhiri separuh pertama tahun ini 36 peratus lebih rendah secara purata berbanding tempoh yang sama tahun lepas dan turun 10 peratus atau RM444 (US$152) daripada awal 2023. Pada penutup, Julai 2023 kekal tidak berubah pada RM3,751 satu tan, Ogos 2023 serta September 2023 masing-masing menokok RM34 kepada RM3,794 satu tan dan RM3,789 satu tan, manakala Oktober 2023 naik RM35 kepada RM3,785 satu tan.Sementara itu November 2023 bertambah sebanyak RM37 kepada RM3,791 satu tan dan Disember 2023 melonjak RM32 kepada RM3,798 satu tan. Jumlah dagangan berkurangan kepada 58,299 lot berbanding 65,142 lot yang disaksikan semasa Rabu, manakala kepentingan terbuka merosot kepada 237,110 kontrak daripada 244,512 sebelum ini. Harga MSM fizikal bagi Julai Selatan naik RM30 kepada RM3,830 satu tan.- BERNAMA


Pasaran getah ditutup tinggi, pasaran serantau catat kenaikan

KUALA LUMPUR, 30 Jun- Pasaran getah tempatan ditutup lebih tinggi hari ini selaras dengan keuntungan yang diperoleh di pasaran hadapan getah serantau.

Seorang peniaga berkata pemulihan harga minyak mentah berserta nilai ringgit yang lebih lemah berbanding dolar AS turut meningkatkan momentum positif terhadap komoditi itu.Namun begitu, beliau berkata keuntungan selanjutnya yang dicatatkan oleh pasaran tempatan tersekat disebabkan pengukuhan data ekonomi AS yang menyokong jangkaan bahawa Rizab Persekutuan AS akan kekal terhadap kenaikan kadar faedah dalam tempoh yang lebih lama.

Keluaran Dalam Negara Kasar (KDNK) AS pada suku pertama telah disemak kepada dua peratus daripada kadar 1.3 peratus yang dilaporkan sebelum ini.Pengerusi Rizab Persekutuan AS Jerome Powell memberi bayangan kenaikan kadar mungkin diteruskan memandangkan data ekonomi AS yang lebih kukuh daripada jangkaan menekankan keperluan untuk lebih banyak langkah pengetatan monetari.Harga rujukan Lembaga Getah Malaysia (LGM) untuk Getah Mutu Malaysia 20 (SMR 20) naik lapan sen kepada 611.5 sen sekilogram (kg), manakala lateks pukal meningkat setengah sen kepada 498 sekg.Pada 5 petang, harga rujukan LGM untuk getah fizikal SMR 20 ialah pada 609.5 sen sekg manakala lateks pukal pada 498 sen sekg.- BERNAMA


Malaysia tarik 4.5 juta pelancong antarabangsa pada suku pertama

KUALA LUMPUR, 30 Jun - Malaysia menerima kehadiran 4.5 juta pelancong antarabangsa bagi suku pertama tahun ini. Kebanyakan pelancong terdiri daripada negara serantau meliputi Singapura, Indonesia dan Thailand.  Presiden Persatuan Pelancongan Domestik Malaysia (MITA), Uzaidi Udanis berkata pencapaian suku pertama disifatkan sebagai prestasi yang baik dan membantu mencapai sasaran keseluruhan tahun ini.

"Tahun ini kita menyasarkan lebih kurang 16.1 juta pelancong antarabangsa di mana Malaysia akan menerima RM49 juta dari segi pendapatan dari kehadiran pelancong-pelancong ini. "Kami (MITA) memperomosikan negara kita secara agresif di pasaran antarabangsa sebagai destinasi nilai pulangan terbaik di dunia," katanya.Tambah Uzaidi, bagi menarik lebih ramai pelancong, pihaknya juga akan mengadakan Siri Jelajah untuk menggalakkan ejen pelancongan mempromosikan Malaysia sebagai destinasi pilihan pelancong.


Kadar jangka pendek ditutup kukuh, disokong operasi BNM

KUALA LUMPUR, 30 Jun- Kadar antara bank jangka pendek ditutup kukuh pada Jumaat, didorong operasi Bank Negara Malaysia (BNM) yang menyerap lebihan mudah tunai daripada sistem kewangan.Mudah tunai dalam sistem konvensional berkurangan kepada RM44.37 bilion daripada RM46.83 bilion pada sebelah pagi manakala mudah tunai dana Islam susut kepada RM27.52 bilion daripada RM32.23 bilion.

Terdahulu, bank pusat menawarkan satu tender pasaran wang konvensional, tiga tender Qard dan dua tender repo berbalik.BNM juga telah mengumumkan ketersediaan kemudahan repo berbalik, perjanjian jual dan beli semula serta Komoditi Murabahah Bercagar bagi tempoh satu hingga tiga bulan.Pada 4 petang, BNM melaksanakan tender pasaran wang konvensional bernilai RM44.40 bilion dan tender pasaran wang murabahah RM27.50 bilion, kedua-duanya bagi wang tiga hari.Kadar Semalaman Islam Malaysia (MYOR-i) adalah 3.00 peratus setakat 28 Jun.- BERNAMA


Ringgit dibuka rendah, dolar AS meningkat

KUALA LUMPUR, 30 Jun- Ringgit dibuka rendah pagi ini berbanding dolar AS apabila dolar AS mengukuh didorong data ekonomi AS yang lebih baik dan ini memungkinkan kadar faedah AS untuk kekal lebih tinggi dalam tempoh yang lama.Data tuntutan pengangguran awal mingguan AS yang berakhir pada 24 Jun turun kepada 239,000 tuntutan baharu, mengatasi unjuran penganalisis sebanyak 265,000 sementara Keluaran Dalam Negara Kasar (KDNK) disemak naik kepada dua peratus berbanding 1.3 peratus sebelum ini.Pada 9 pagi, unit tempatan menyusut nilai kepada 4.6835/6895 berbanding dolar AS daripada 4.6705/6740 pada penutup hari Rabu.Pasaran ditutup pada Khamis sempena cuti Hari Raya Aidil Adha.Pengarah Urusan SPI Asset Management Stephen Innes berkata ringgit dijangka bergerak lemah hari ini berikutan data tuntutan pekerjaan AS yang kukuh daripada jangkaan dan ini akan menyokong kenaikan faedah pada Julai dan bulan-bulan seterusnya.Beliau berpendapat peniaga pertukaran asing (FX) cuba menentukan berapa banyak lagi kadar yang perlu dinaikkan dalam setiap "bidang kuasa".Sementara itu, ringgit diniagakan tinggi berbanding sekumpulan mata wang utama yang lain.Mata wang tempatan mengukuh berbanding euro kepada 5.0928/0994 daripada 5.1128/1166 pada penutupan dagangan Rabu, menambah nilai berbanding yen Jepun kepada 3.2338/2382 daripada 3.2427/2454 dan meningkat berbanding pound Britain kepada 5.9101/9177 daripada 5.9292/9336 sebelumnya.Bagaimanapun, ringgit diniagakan bercampur-campur berbanding mata wang Asean lain.Ringgit meningkat berbanding dolar Singapura kepada 3.4549/4599 berbanding 3.4550/4581 pada Rabu dan lebih tinggi kepada 8.43/8.46 berbanding peso Filipina daripada 8.45/8.46.Mata wang tempatan menyusut nilai berbanding rupiah Indonesia pada 312.3/312.9 daripada 311.4/311.9 dan lemah berbanding baht Thai kepada 13.1382/1606 daripada 13.1054/1211 sebelumnya.- BERNAMA


Dagangan Bursa Malaysia meningkat pagi ini

KUALA LUMPUR, 30 Jun- Dagangan Bursa Malaysia terus mencatatkan kenaikan, dibuka lebih tinggi pada pagi urus niaga Jumaat, mengambil petunjuk daripada prestasi Wall Street yang lebih baik semalaman apabila bank-bank utama berjaya melepasi ujian tekanan tahunan Rizab Persekutuan AS (Fed).Pada 9.10 pagi, FTSE Bursa Malaysia KLCI (FBM KLCI) menambah 1.95 mata kepada 1,390.32 daripada 1,388.37 pada penutup Rabu.Indeks utama meningkat 0.15 untuk dibuka pada paras 1,388.52.Pasaran yang lebih luas menyaksikan kaunter untung mengatasi rugi 122 berbalas 103, manakala 257 kaunter tidak berubah, 1,842 tidak diniagakan dan 96 yang lain digantung.Jumlah dagangan 297.53 juta unit bernilai RM84.31 juta.Pasaran saham tempatan ditutup pada Khamis sempena cuti umum sambutan Hari Raya Aidiladha.Naib Presiden Penyelidikan Ekuiti Rakuten Trade Sdn Bhd, Thong Pak Leng berkata FBM KLCI berakhir tinggi pada Rabu selepas pergerakan serantau yang kukuh."Bagi hari ini, kami menjangkakan dagangan agak lengang menjelang hujung minggu yang panjang sempena sambutan Hari Raya Aidiladha. Namun begitu, kami mengunjurkan minat belian akan kembali kepada saham perbankan, mencerminkan prestasi kukuh bank di Wall Street," katanya kepada Bernama.FBM KLCI diunjur berlegar dalam julat 1,385-1,395.Dalam kalangan saham wajaran tinggi, Public Bank dan IHH Healthcare masing-masing meningkat dua sen kepada RM3.89 dan RM5.89 manakala Maybank meraih satu sen untuk mencatatkan RM8.74.Tenaga Nasional menambah lima sen kepada RM9.06 tetapi CIMB turun tiga sen menjadi RM5.12. Bagi saham aktif, M&A Equity dan Sarawak Consolidated memperoleh satu sen, masing-masing merekodkan 27 sen dan 46 sen sementara Tanco untung setengah sen kepada 57.5 sen.TWL dan Classita, kedua-duanya turun setengah sen kepada tiga sen dan sembilan sen.Di papan indeks, Indeks FBM Emas menambah 16.21 mata kepada 10,219.30, Indeks FBMT 100 memperoleh 16.17 mata menjadi 9,923.15 dan Indeks FBM ACE meningkat 2.85 mata kepada 5,082.02.Indeks FBM Emas Syariah mengukuh 20.77 mata kepada 10,494.04 dan Indeks FBM 70 meraih 31.32 mata kepada 13,414.28.Mengikut sektor, Indeks Perkhidmatan Kewangan pulih 7.93 mata kepada 15,435.40, Indeks Produk dan Perkhidmatan Perindustrian turun 0.17 mata kepada 157.70 dan Indeks Perladangan susut 3.05 mata kepada 6,722.80.Indeks Tenaga lebih rendah sebanyak 1.55 mata kepada 779.39.- BERNAMA


Kadar inflasi, diyakini kekal bawah 3 peratus- Penganalisis

KUALA LUMPUR, 29 Jun- Kadar inflasi yang terus mereda kepada 2.8 peratus pada Mei manifestasi intervensi efektif oleh kerajaan dalam menjamin kestabilan harga. Ini termasuklah dasar semasa yang masih lagi memberi subsidi pukal bagi kebanyakan barangan asas.Penganalisis Ekonomi, Prof. Madya Dr Ahmed Razman Abdul Latiff yakin kadar inflasi mampu kekal pada paras bawah tiga peratus pada tahun ini.

(Penganalisis Ekonomi, Prof. Madya Dr Ahmed Razman Abdul Latiff)

Beliau juga tidak menolak, subsidi bersasar jika dilaksanakan bakal mempengaruhi harga barangan di pasaran."Mungkin juga dibantu apabila kerajaan masih mengekalkan subsidi pukal bagi kebanyakan barangan asas dan belum lagi subsidi bersasar yang mungkin boleh menyebabkan harga boleh meningkat. "Tetapi kadar inflasi yg rendah ini mampu pergi kepada kadar lebih rendah sekitar 2.1peratus", katanya kepada RTM.


Projek pertanian, pemakanan bawah INTAN diumum bulan depan - Rafizi

PUTRAJAYA, 28 Jun- Projek pertanian dan pemakanan bawah Inisiatif Usahawan Tani (INTAN), akan diumum bulan depan. Ia merupakan sebahagian daripada program Inisiatif Pendapatan Rakyat (IPR) diterajui Kementerian Ekonomi. Jelas Menterinya, Rafizi Ramli fasa pertama projek INTAN menyasarkan penglibatan 4,000 peserta membabitkan 1,000 ekar tanah di seluruh negara. "Projek untuk 1,000 ekar pertama tanah kerajaan ini telahpun mengenal pasti rakan-rakan strategik dalam kalangan rakan agensi pertanian Kerajaan Persekutuan dengan kerjasama agensi Kerajaan Negeri yang akan mengusahakannya."Yang akan membantu kita menangani aspek bekalan makanan jangka masa sederhana dan panjang," katanya dalam sidang media, di sini hari ini.

Dasar Gaji Progresif dibentang kepada MTEN, pada OgosRafizi turut memaklumkan satu kerangka Dasar Gaji Progresif sedang dibangunkan pihaknya bersama Kementerian Sumber Manusia untuk pertumbuhan gaji yang lebih sekata dan inklusif.Kerangka tersebut bakal dibentang kepada Majlis Tindakan Ekonomi Negara (MTEN) pada Ogos."Untuk memastikan pertumbuhan gaji yang lebih sekata dan inklusif, seterusnya mendorong kepada pendapatan dan gaji yang lebih baik kepada semua pekerja terutamanya golongan muda," menurut beliau.


Niaga hadapan MSM ditutup tinggi susulan prestas ringgit lebih lemah

KUALA LUMPUR, 28 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup tinggi hari ini susulan prestas ringgit yang lebih lemah berbanding dolar AS meningkatkan sentimen pasaran.Pada pukul 6.00 petang, unit tempatan ditutup pada 4.6705/6740 berbanding dolar AS daripada paras penutup 4.6640/6685 pada Selasa.Editor Pengurusan Fastmarkets Palm Oil Analytics Sathia Varqa berkata laporan berita mengenai Indonesia yang menyasarkan untuk meningkatkan mandat pengadunan biodiesel kepada 40 peratus dalam beberapa tahun akan datang turut menyumbang niaga hadapan MSM ke wilayah positif.Pengeluar minyak sawit terbesar di dunia itu meningkatkan pengadunan mandatori daripada 30% kepada 35% pada Februari. Kini, negara tersebut sedang berusaha melaksanakan mandat B35 sepenuhnya menjelang 1 Ogos.“Program biodiesel yang lebih meluas di Indonesia mendorong sebahagian besar niaga hadapan MSM Malaysia meningkat hari ini walaupun mencatatkan beberapa kerugian akibat pengambilan untung menjelang cuti umum esok,” katanya.Selain itu, beliau berkata berita mengenai rancangan Indonesia untuk menaikkan cukai eksport MSM dan levi untuk penghantaran pada 1-15 Julai turut mempengaruhi niaga hadapan MSM untuk kekal ditutup tinggi hari ini.Pada penutup, kontrak niaga hadapan MSM bagi July 2023 meningkat RM66 kepada RM3,751 satu tan metrik dan Ogos melonjak RM77 kepada RM3,760 setan metrik.Kontrak September 2023, Oktober 2023, November 2023 dan December 2023 masing-masing naik RM80 each kepada RM3,755 setan metrik, RM3,750 satu tan metrik, RM3,754 satu tan metrik dan RM3,766 setan metrik.Jumlah dagangan bertambah kepada 65,142 lot daripada 53,860 lot pada Selasa, manakala kepentingan terbuka naik kepada 244,512 daripada 232,224 kontrak sebelum ini.Harga MSM fizikal bagi Ogos Selatan meningkat RM50 kepada RM3,800 satu tan metrik.Bursa Malaysia Bhd dan anak syarikatnya akan ditutup pada Khamis, 29 Jun 2023 untuk sambutan Hari Raya Aidiladha, operasi akan disambung semula pada Jumaat, 30 Jun 2023. -BERNAMA


Niaga hadapan emas ditutup rendah hari kedua berturut-turut

KUALA LUMPUR, 28 Jun- Niaga hadapan emas di Bursa Malaysia Derivatives ditutup rendah untuk hari kedua berturut-turut berikutan pengukuhan data ekonomi Amerika Syarikat (AS) yang dilaporkan semalaman.Penganalisis berkata pelabur juga berhati-hati menjelang pengumuman mengenai potensi kenaikan kadar oleh Pengerusi Rizab Persekutuan AS Jerome Powell.Pada penutup, Jun 2023 adalah lebih rendah pada US$1,908.50 setiap troy auns berbanding US$1,924.80 setiap troy auns yang dicatatkan semalam, manakala Julai 2023 jatuh kepada US$1,917.40 daripada US$1,933.70 setiap troy auns.Kontrak untuk Ogos 2023, September 2023 dan Oktober 2023, masing-masing berada pada US$1,922.40 setiap troy auns.Jumlah dagangan bertambah kepada 39 lot berbanding empat lot yang disaksikan Selasa, manakala kepentingan terbuka menokok kepada 73 kontrak daripada 34 kontrak.Harga emas fizikal berada pada US$1,918.90 setiap troy auns seperti yang diterbitkan oleh penetapan petang London Bullion Market Association pada 27 Jun. -BERNAMA


PUTRAJAYA, 28 Jun- Kadar inflasi pada Mei terus mereda kepada 2.8 peratus berbanding 3.3 peratus pada April, penurunan sembilan bulan berturut-turut. Menteri Ekonomi, Rafizi Ramli menyifatkan data terkini itu mencerminkan trend harga yang semakin stabil merentas semua kategori perbelanjaan pengguna. Trend kestabilan harga yang konsisten juga bukti keberkesanan strategi kerajaan termasuk intervensi kawalan harga, dasar monetari selain langlah penguatkuasaan. "Apabila rancangan bersepadu itu melibatkan penstabilan harga dan inflasi, dan juga gaji progresif yang meningkatkan gaji secara berkala, itulah sebenarnya yang akan membantu rakyat di jangka sederhana dan panjang menangani kos sara hidup," katanya.

(Menteri Ekonomi, Rafizi Ramli bercakap pada sidang media hari ini)

Beliau bercakap pada sidang media Indeks Harga Pengguna (IHP) Mei 2023, di sini hari ini.Rafizi turut yakin inflasi akan kekal terkawal mengambil petunjuk makro dan global.


KUALA LUMPUR, 28 Jun- Ringgit mengakhiri urus niaga lebih rendah berbanding dolar Amerika Syarikat (AS) pada Rabu berikutan data ekonomi negara maju itu yang kukuh dan membolehkan dolar kembali meningkat, kata penganalisis.Pada 6.00 petang, ringgit ditutup pada paras 4.6705/6740 berbanding dolar AS daripada 4.6640/6685, semalam.Pengarah Urusan SPI Asset Management Stephen Innes berkata mata wang yuan China kembali ke paras sebelum campur tangan selepas bank pusat negara itu, People's Bank of China (PBOC) tidak mengambil sebarang tindakan sokongan bagi menampung mata wang tersebut.Malah, pemulihan ekonomi China juga tidak sebagaimana yang dijangkakan dan diburukkan lagi dengan penurunan 18.8 peratus bagi keuntungan perindustriannya dalam tempoh lima bulan pertama 2023, katanya.Menurut Innes, Bank Negara Malaysia (BNM) telah melakukan campur tangan pada awal minggu ini yang disifatkannya menjejaskan kadar jualan manakala pengeksport masih berkecuali daripada menjual pegangan dolar AS daripada hasil eksport yang telah meningkat kepada kira-kira US$26.5 bilion atau 15.3 peratus daripada jumlah deposit bank oleh perniagaan.“Selain daripada pendirian Rizab Persekutuan AS (Fed) yang lebih cenderung menurunkan kadar faedah, saya tidak pasti sama ada kita dapat mengekang sentimen yang lemah ini, terutamanya jangkaan penurunan yuan yang akan ketara dalam masa terdekat ini,” katanya.Pada akhir urus niaga, ringgit ditutup rendah berbanding yen Jepun pada 3.2427/2454 daripada 3.2425/2458 dan susut berbanding euro kepada 5.1128/1166 daripada 5.1043/1092.Ringgit bagaimanapun mengukuh berbanding pound Britain pada 5.9292/9336 daripada 5.9326/9383, semalam.Unit tempatan itu juga diniagakan bercampur-campur berbanding mata wang Asean iaitu mengukuh berbanding dolar Singapura kepada 3.4550/4581 daripada 3.4553/4592 dan meningkat berbanding baht Thailand kepada 13.1054/1211 daripada 13.2155/2342.Selain itu, ringgit juga susut sedikit berbanding rupiah Indonesia pada 311.4/311.9 daripada 311.0/311.5 dan rendah berbanding peso Filipina kepada 8.45/8.46 daripada 8.43/8.44. -BERNAMA

(Ringgit ditutup rendah susulan data ekonomi AS yang kukuh)


Pasaran getah ditutup bercampur-campur, niaga hadapan serantau turut lemah

KUALA LUMPUR, 28 Jun- Pasaran getah tempatan ditutup bercampur-campur untuk hari ketiga berturut-turut, diseret turun oleh kerugian dalam pasaran hadapan getah serantau.Seorang peniaga berkata niaga hadapan getah Jepun merosot hari ini kerana pendapatan perindustrian yang menguncup di China menjejaskan harapan untuk pemulihan suku kedua yang lebih kukuh dan ini telah melemahkan sentimen pelabur.Keuntungan di firma perindustrian China menyusut 18.8 peratus tahun ke tahun dalam lima bulan pertama 2023 selepas syarikat terjejas teruk oleh pengurangan margin daripada permintaan yang lemah di tengah pemulihan ekonomi pasca COVID-19.Namun begitu, beliau berkata kerugian selanjutnya dihadkan oleh pemulihan dalam harga minyak mentah.

Harga Lembaga Getah Malaysia (LGM) untuk Getah Mutu Malaysia 20 (SMR 20) turun 1.5 sen kepada 601.5 sen sekilogram (kg), manakala lateks pukal kekal pada harga 497 sen sekg.Pada 5 petang, harga rujukan LGM untuk getah fizikal SMR 20 ialah pada 603.5 sen sekg manakala lateks pukal pada 497.5 sen sekg.Pasaran Kuala Lumpur akan ditutup esok sempena cuti umum Hari Raya Aidiladha dan kembali beroperasi pada hari Jumaat.-BERNAMA


KUALA LUMPUR, 28 Jun- Bank Rakyat memperkenalkan ciri keselamatan baharu, iSecure sebagai langkah memperkukuh sistem perbankan digitalnya.Usaha itu juga bagi melindungi pelanggan daripada aktiviti penipuan kewangan dalam talian.Bank Rakyat menerusi kenyataan memaklumkan, mulai 30 Jun, kaedah pengesahan digital iSecure akan menggantikan penggunaan kod pengesahan transaksi (TAC).

(iSecure, ciri keselamatan baharu Bank Rakyat)

Menerusi iSecure, semua transaksi pelanggan boleh dibuat dengan pantas dan selamat dengan hanya satu klik di aplikasi perbankan mudah alih iRakyat menggunakan peranti tunggal yang berdaftar.Sebagai langkah mempertingkat keselamatan dan menghalang pengesahan transaksi tanpa kebenaran, pelanggan yang pertama kali mendaftar iRakyat akan melalui 'tempoh bertenang' selama 12 jam sebelum melaksanakan transaksi.Bank tersebut turut memperkenalkan ciri sekuriti iLock yang membolehkan pelanggan menyahaktif akses di aplikasi perbankan mudah alih iRakyat serta menyekat semua transaksi dengan segera jika mencurigakan.


Lima negeri dominasi eksport Mei 2023 berjumlah 82.5 peratus - Jabatan Perangkaan

KUALA LUMPUR, 28 Jun - Lima negeri iaitu Pulau Pinang, Johor, Selangor, Sarawak dan Kuala Lumpur menjadi pengeksport utama pada Mei 2023 dengan menyumbang sebanyak 82.5 peratus daripada jumlah eksport Malaysia bagi tempoh tersebut, kata Jabatan Perangkaan Malaysia (DOSM).Dalam kenyataan Statistik Import Mengikut Negeri Mei 2023 hari ini, ia berkata jumlah eksport negara bagi bulan itu mencecah RM223.8 bilion dengan eksport dan import masing-masing bernilai RM119.6 bilion dan RM104.2 bilion.Pulau Pinang mengekalkan kedudukan sebagai pengeksport utama dengan menyumbang 29.0 peratus dan diikuti oleh Johor (21.1 peratus); Selangor (18.5 peratus); Sarawak (8.1 peratus) dan Wilayah Persekutuan Kuala Lumpur (5.8 peratus).Menurut DOSM, eksport susut 0.7 peratus atau RM884.4 juta (-0.7%) berbanding bulan sama pada 2022 manakala import turun 3.3 peratus bagi tahun ke tahun atau RM3.6 bilion.Kebanyakan negeri mencatatkan eksport lebih rendah termasuk Pulau Pinang (-RM2.4 bilion); Sabah (-RM1.1 bilion); Sarawak (-RM942.2 juta); Pahang (-RM742.7 juta); Labuan (-RM594.2 juta); Terengganu (-RM394.3 juta); Perak (-RM156.3 juta) dan Johor (-RM71.0 juta).Namun, nilai eksport meningkat di Selangor iaitu RM2.0 bilion; Kuala Lumpur (+RM1.3 bilion); Kedah (+RM1.0 bilion); Negeri Sembilan (+RM423.4 juta); Melaka (+RM324.1 juta); Kelantan (+RM273.0 juta) dan Perlis (+RM3.5 juta). Dalam pada itu, jabatan itu berkata prestasi import mengikut negeri pada Mei 2023 turun RM3.6 bilion (-3.3 peratus) daripada tempoh sama pada 2022.“Penurunan ini berikutan import lebih rendah di kebanyakan negeri iaitu Pulau Pinang (-RM7.9 bilion); Kedah (-RM1.2 bilion); Wilayah Persekutuan Kuala Lumpur (-RM1.2 bilion); Perak (-RM325.3 juta); Labuan (-RM190.1 juta) dan Pahang (-RM21.2 juta),” katanya.Bagaimanapun, sembilan negeri mencatat peningkatan import iaitu Selangor (+RM3.3 billion); Johor (+RM1.4 bilion); Melaka (+RM1.2 bilion); Sarawak (+RM733.3 juta); Terengganu (+RM290.5 juta); Negeri Sembilan (+RM143.2 juta); Sabah (+RM119.7 juta); Perlis (+RM37.9 juta) dan Kelantan (+RM7.9 juta).Menurutnya, Selangor terus mendominasi import Malaysia dengan merekodkan 28.1 peratus dan seterusnya Johor (22.2 peratus); Pulau Pinang (19.7%); Kuala Lumpur (6.7 peratus) dan Kedah (4.8 peratus). - BERNAMA


Operasi BNM bantu kadar jangka pendek untuk kekal stabil sepanjang hari

KUALA LUMPUR, 28 Jun - Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM46.94 bilion dalam sistem konvensional dan RM25.27 bilion dalam dana Islam.Hari ini, bank pusat akan mengendalikan tender pasaran wang konvensional melibatkan RM1 bilion selama tujuh hari dan dua tender repo berbalik, terdiri daripada tender RM1 bilion (30 hari) serta tender RM500 juta (93 hari).Selain itu, bank pusat turut mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada 4 petang, BNM akan menawarkan sehingga RM47.4 bilion bagi tender semalaman konvensional dan RM25.3 bilion untuk tender semalaman Murabahah. - BERNAMA


Nilai ringgit terus meningkat berbanding dolar AS pada sesi pembukaan dagangan

KUALA LUMPUR, 28 Jun - Nilai ringgit terus meningkat dan dibuka tinggi pagi ini di tengah-tengah perkembangan positif dalam pasaran pertukaran asing Asia.Selera risiko bertambah baik selepas bank-bank pusat Malaysia dan China bergerak untuk menghentikan kemerosotan mata wang masing-masing, kata peniaga.Pada 9 pagi, unit tempatan menambah nilai kepada 4.6570/6625 berbanding dolar AS daripada 4.6640/6685 pada penutup Selasa.Pengarah Urusan SPI Asset Management Stephen Innes berkata People's Bank of China (PBOC) telah menetapkan yuan lebih tinggi berbanding jangkaan dan ini telah memberi kesan kepada mata wang AS.Perbincangan mengenai PBOC menjual dolar AS di pasaran terbuka untuk menyokong yuan China turut membantu menstabilkan ringgit, katanya.Sementara itu, peniaga ActivTrades Dyogenes Rodrigues Diniz berkata dolar AS susut sebanyak 0.17 peratus berbanding ringgit semalam dan pergerakan menurun itu datang sebagai reaksi semula jadi selepas bergerak naik secara meluas sejak 14 April.“Dari sudut teknikal, dolar AS berada dalam zon terlebih beli berbanding ringgit, dengan bacaan 73.12 pada penunjuk Indeks Kekuatan Relatif (RSI). Bacaan melepasi 70 cenderung menunjukkan kelesuan kuasa beli.“Memandangkan harga berjaya menembusi bawah paras rendah semalam, besar kemungkinan dolar AS akan turun ke paras 4.6000 dan 4.5250 dalam beberapa hari,” tambahnya.Dalam pada itu, ringgit diniagakan kebanyakannya lebih tinggi berbanding sekumpulan mata wang utama.

Mata wang tempatan menambah nilai berbanding euro pada 5.1013/1073 daripada 5.1043/1092 semalam (Selasa) dan meningkat berbanding yen Jepun menjadi 3.2367/2408 daripada 3.2425/2458 tetapi turun berbanding pound Britain kepada 5.9344/9414 daripada 5.9326/9383 sebelumnya.Ringgit juga diniagakan tinggi berbanding mata wang Asean yang lain.Mata wang tempatan mengukuh berbanding dolar Singapura kepada 3.4512/4558 berbanding 3.4553/4592 pada penutup Selasa dan lebih tinggi berbanding baht Thai pada 13.1777/1989 daripada 13.2155/2342 semalam.Ringgit menambah nilai berbanding rupiah Indonesia kepada 310.5/311.1 daripada 311.0/311.5 tetapi lemah menjadi 8.45/8.46 berbanding peso Filipina pada 8.43/8.44 semalam.- BERNAMA


Niaga hadapan FBM KLCI kebanyakan dibuka tinggi

KUALA LUMPUR, 28 Jun- Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives dibuka kebanyakannya lebih tinggi pagi ini, sejajar dengan prestasi pasaran tunai asas.Pada pukul 9.24 pagi, Jun 2023 peroleh 3.5 mata kepada 1,388.5, Julai 2023 menambah dua mata menjadi 1,386.5 dan September 2023 meningkat empat mata kepada 1,372.0, manakala Disember 2023 tidak diniagakan pada 1,369.5.Jumlah dagangan 2,997 lot, manakala kepentingan terbuka 74,027 kontrak.Pada pukul 9.45 pagi, FBM KLCI meningkat 3.27 mata kepada 1,390.01 daripada 1,386.74 pada penutup Selasa.- BERNAMA


Niaga hadapan emas ditutup rendah

KUALA LUMPUR, 27 Jun- Niaga hadapan emas di Bursa Malaysia Derivatives ditutup rendah hari ini susulan peningkatan tekanan jualan.

Penganalisis berkata harga emas dijangka mengalami peningkatan tekanan berikutan ketidaktentuan di Rusia dan kebimbangan terhadap pertumbuhan global serta jangkaan lebih banyak dasar pengetatan monetari oleh Rizab Persekutuan Amerika Syarikat (AS).

Pada penutup dagangan, kontrak bulan semerta Jun 2023 meningkat kepada US$1,924.80 setiap troy auns daripada US$1,931.80 setiap troy auns pada Isnin.Kontrak bagi Julai 2023, Ogos 2023, September dan Oktober 2023 semuanya berada pada US$1,933.70 setiap troy auns.Jumlah dagangan, bagaimanapun, turun kepada empat lot daripada 13 lot pada Isnin, manakala kepentingan terbuka merosot kepada 34 kontrak daripada 49 kontrak.Harga emas fizikal berada pada US$1,922.90 setiap troy auns seperti yang diterbitkan oleh London Bullion Market Association pada 26 Jun.- BERNAMA


KUALA LUMPUR, 27 Jun- Pasaran getah tempatan ditutup bercampur-campur untuk hari kedua berturut-turut seiring dengan prestasi pasaran hadapan getah serantau.Seorang peniaga berkata prestasi sedemikian turut dipengaruhi oleh nilai ringgit yang lebih kukuh berbanding dolar AS di tengah-tengah kebimbangan terhadap prospek kenaikan kadar faedah AS.Namun begitu, pasaran disokong oleh kenaikan harga minyak mentah selepas sentimen dilonjakkan oleh jaminan lebih banyak dasar rangsangan daripada China serta unjuran menggalakkan bagi jualan kenderaan baharu AS untuk bulan Jun, katanya.Perdana Menteri China Li Qiang memberitahu perwakilan di Forum Ekonomi Dunia di Tianjin hari ini negara itu akan melancarkan dasar yang lebih berkesan untuk memantapkan ekonominya.Sementara itu, jualan kenderaan baharu di AS dijangka meningkat 17 peratus tahun ke tahun kepada 1.38 juta unit pada bulan Jun, dipacu oleh permintaan yang berterusan untuk mobiliti peribadi.Harga Lembaga Getah Malaysia (LGM) untuk Getah Mutu Malaysia 20 (SMR 20) turun 1.5 sen kepada 603.5 sen sekilogram (kg), manakala lateks pukal naik setengah sen kepada 496.5 sen sekg.Pada 5.00 petang, harga rujukan LGM untuk getah fizikal SMR 20 berada pada 603 sen sekg manakala lateks pukal pada 497 sen sekg. -BERNAMA

(Pasaran getah ditutup bercampur hari kedua berturut-turut)


Niaga hadapan MSM ditutup rendah pada 4.6640/6685

KUALA LUMPUR, 27 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup rendah hari ini berikutan sentimen lemah berikutan data eksport yang kurang menggalakkan.Dilaporkan bahawa eksport penyelidik kargo Intertek Testing Services (ITS) turun sebanyak 8.69 peratus kepada 897,180 tan pada 1-25 Jun daripada 982,605 tan metrik yang dicatatkan dalam tempoh yang sama pada Mei.Peniaga minyak sawit David Ng berkata harga minyak mentah yang lebih rendah turut menjejaskan sentimen pemain tempatan untuk membeli komoditi berharga itu.Sementara itu, Editor Pengurusan Fastmarkets Palm Oil Analytics Dr Sathia Varqa berkata ringgit yang lebih kukuh berbanding dolar AS hari ini turut mengheret niaga hadapan MSM ke dalam wilayah negatif.Pada 6.00 petang, mata wang tempatan itu ditutup pada 4.6640/6685 berbanding dolar AS 4.6760/6805 pada hari Isnin.Pada penutup dagangan, kontrak Julai 2023 susut RM54 kepada RM3,685 satu tan, Ogos 2023 turun RM46 kepada RM3,683 satu tan, September 2023 susut RM44 kepada RM3,675 satu tan dan Oktober 2023 merosot RM45 kepada RM3,670.Kontrak November 2023 menguncup RM49 kepada RM3,674 satu tan dan Disember 2023 susut RM48 kepada RM3,686 satu tan.Jumlah dagangan meningkat sedikit kepada 53,860 lot daripada 35,003 lot pada Isnin, manakala kepentingan terbuka meningkat kepada 232,224 kontrak daripada 213,995 sebelumnya.Harga MSM fizikal bagi Julai Selatan turun RM10 kepada RM3,750 satu tan. BERNAMA


Ringgit dibuka tinggi berbanding dolar AS

KUALA LUMPUR, 27 Jun - Nilai ringgit terus meningkat dan dibuka lebih tinggi berbanding dolar AS pagi.Sementara itu, mata wang dolar AS dilihat menyusut sedikit berbanding mata wang utama yang lain.Bagaimanapun, dolar AS masih dilihat sebagai mata wang selamat dan akan menyaksikan tekanan menaik berikutan ketidaktentuan di Rusia pada hujung minggu serta kebimbangan terhadap pertumbuhan global selain jangkaan dasar monetari yang lebih ketat daripada Rizab Persekutuan AS, kata peniaga.Pada 9 pagi, mata wang tempatan menambah nilai kepada 4.6720/6780 berbanding dolar AS daripada 4.6730/6780 pada penutup semalam.Pengarah Urusan SPI Asset Management Stephen Innes berkata walaupun renminbi didagangkan pada paras terendah tujuh bulan (7.2440) berbanding dolar AS dan kebimbangan berterusan terhadap pertumbuhan China, ringgit sebaliknya terus stabil.Beliau berkata, memandangkan pelabur menyedari bekalan komoditi masih terdedah kepada gangguan landskap geopolitik yang tidak menentu di Rusia, harga komoditi yang lebih tinggi berkemungkinan membantu mengimbangi isu China bagi ringgit.

Dalam pada itu, ringgit didagangkan kebanyakannya lebih tinggi berbanding sekumpulan mata wang utama.Mata wang tempatan meningkat berbanding pound Britain kepada 5.9358/9434 daripada 5.9487/9551 pada penutup Isnin dan lebih tinggi berbanding yen Jepun pada 3.2560/2602 daripada 3.2624/2661 tetapi menyusut nilai berbanding euro kepada 5.0943/1009 daripada 5.0917/0971 sebelumnya.Ringgit bagaimanapun diniagakan kebanyakannya tinggi berbanding mata wang Asean yang lain.Nilai unit tempatan mengukuh berbanding dolar Singapura kepada 3.4508/4555 daripada 3.4536/4575 pada penutup Jumaat dan meningkat berbanding baht Thai kepada 13.2531/2754 daripada 13.2733/2954 semalam.Ringgit lebih tinggi berbanding rupiah Indonesia kepada 310.9/311.5 daripada 311.0/311.5 tetapi tidak berubah berbanding peso Filipina pada 8.39/8.40. - BERNAMA


Keyakinan pelabur meningkat - Tengku Zafrul

KUALA LUMPUR, 26 Jun- Keyakinan pelabur domestik dan asing terhadap Malaysia semakin meningkat. Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz berkata pengukuhan itu dapat dilihat apabila Pelaburan Langsung Asing (FDI) dan Pelaburan Langsung Domestik (DDI) pada suku pertama tahun ini berada pada nisbah yang setara. "Kalau kita lihat pecahannya, pelaburannya 50 peratus FDI, lebih kurang 50 peratus juga DDI. Ini memberi gambaran bahawa keyakinan bukan sahaja dari segi domestik 'investor' kita, syarikat-syarikat tempatan tetapi juga kepada pelabur asing," katanya.

(Menteri Pelaburan, Perdagangan dan Industri, Tengku Datuk Seri Zafrul Tengku Abdul Aziz)

Beliau berkata demikian selepas melancarkan Flag Off GlowBox, bersempena Hari Usahawan Negara 2023, di sini hari ini.Tambahnya, keyakinan pelabur penting bagi jangka masa panjang untuk membantu meningkatkan pertumbuhan ekonomi negara.

HUN 2023 libat 1,000 pempamerDalam pada itu, Hari Usahawan Negara (HUN) 2023 bakal diadakan pada 24 hingga 26 November 2023. Acara anjuran Dewan Perniagaan Usahawan Kecil Malaysia (DPUKM), melibatkan 1,000 pempamer pelbagai bidang perniagaan domestik dan antarabangsa.  Menurut Tengku Zafrul acara itu akan memperluaskan jaringan perniagaan dan mampu menarik pelabur asing ke Malaysia. "Dari segi MITI...aspek eksport, perdagangan...kerana perdagangan, eksport sangat penting dan peniaga kecil harus bersama dengan peniaga yang besar. Kita lihat eksport ini hanya industri yang besar...jadi kita nak mempromosikan PKS kita terutama PKS mikro juga," katanya.Sejuta pengunjung dianggar bakal menghadiri HUN 2023.


Bursa Malaysia akhiri sesi pagi lebih tinggi

KUALA LUMPUR, 26 Jun- Bursa Malaysia mengakhiri sesi dagangan pagi lebih tinggi di tengah-tengah prestasi bercampur-campur bursa serantau yang lain manakala peniaga mengambil sikap berhati-hati berikutan kenaikan mengejut kadar sebanyak 50 mata asas oleh Bank of England, kata seorang peniaga.Pada 12.30 tengah hari, FTSE Bursa Malaysia KLCI (FBM KLCI) meningkat 1.48 mata kepada 1,392.37 daripada 1,390.89 pada penutupan Jumaat.Indeks utama meningkat 0.66 mata pada sesi pembukaan pada paras 1,391.55 pagi ini dan berlegar antara 1,389.99 dan 1,394.30 di sepanjang sesi.Bagaimanapun, pergerakan harga di pasaran secara keseluruhan menyaksikan kaunter rugi mengatasi kaunter untung 445 berbalas 251, manakala 387 kaunter tidak berubah, 1,234 tidak diniagakan dan 40 yang lain digantung.Jumlah dagangan 1.50 bilion unit bernilai RM657.86 juta.Menurut Naib Presiden Penyelidikan Ekuiti Rakuten Trade Sdn Bhd Thong Pak Leng, sentimen masih tidak menentu dengan Purata Perindustrian Dow Jones kekal dalam zon negatif, justeru, FBM KLCI dijangka berlegar dalam julat 1,380-1,390 hari ini.Beliau berkata saham teknologi diunjur menyaksikan beberapa kegiatan jualan hari ini dengan minyak mentah Brent ditutup di bawah paras US$74 setong di tengah-tengah kebimbangan kemelesetan.

Sementara itu, saham wajaran tinggi Bursa - Public Bank menambah satu sen kepada RM3.89 dan IHH Healthcare meningkat tiga sen menjadi RM5.89 manakala Maybank dan CIMB turun empat sen, masing-masing mencatatkan RM8.70 dan RM5.17 dan Tenaga Nasional tidak berubah pada RM9.20.Bagi saham aktif, Sarawak Consolidated mengembang dua sen kepada 44.5 sen, Bahvest Resources menokok 2.5 sen kepada 19 sen manakala Classita turun setengah sen kepada sembilan sen dan Borneo Oil dan Cloudpoint Technology tidak berubah pada 1.5 sen dan 55 sen.Di papan indeks, Indeks FBM Emas menguncup 7.31 mata pada 10,224.87, Indeks FBMT 100 merosot 4.34 mata kepada 9,929.38 dan Indeks FBM Emas Syariah susut 3.56 mata menjadi 10,512.19.Indeks FBM 70 kerugian 69.03 mata kepada 13,387.16 manakala Indeks ACE FBM naik 0.63 mata kepada 5,043.50.Mengikut sektor, Indeks Perkhidmatan Kewangan turun 3.24 mata kepada 15,441.61, Indeks Tenaga berkurangan 0.92 mata menjadi 784.16 manakala Indeks Produk dan Perkhidmatan Perindustrian meningkat 0.08 mata kepada 158.95 dan Indeks Perladangan menokok 14.70 mata kepada 6,733.14.- BERNAMA


Kadar jangka pendek kekal stabil dengan operasi BNM

KUALA LUMPUR, 26 Jun- Kadar jangka pendek diunjur kekal stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan.Mudah tunai dalam sistem konvensional dianggarkan RM47.51 bilion dan RM28.28 bilion dalam dana Islam.Hari ini, bank pusat akan menjalankan tender pasaran wang konvensional RM500 juta selama tujuh hari dan tender Qard sebanyak RM900 juta tender bertempoh tujuh hari.Selain itu, bank pusat turut mengadakan dua tender repo berbalik, yang terdiri daripada tender RM1 bilion (30 hari) dan tender RM500 juta (92 hari) serta Bank Negara Bil Antara Bank Islam bernilai RM5 bilion selama 30 hari.Bank pusat itu juga mengumumkan ketersediaan repo berbalik, perjanjian jual dan beli semula serta kemudahan Murabahah Komoditi Bercagar untuk tempoh satu hingga tiga bulan.Pada pukul 4.00 petang, BNM akan menawarkan sehingga RM48.5 bilion tender semalaman konvensional dan RM27.4 bilion untuk tender semalaman Murabahah.- BERNAMA


Ringgit dibuka tinggi berbanding Dolar AS

KUALA LUMPUR, 26 Jun- Nilai ringgit dibuka tinggi sedikit berbanding dolar AS pada sesi dagangan awal pagi ini walaupun permintaan terhadap dolar AS semakin kukuh sebagai mata wang selamat berikutan kekecohan di Rusia pada hujung minggu, kata peniaga.Pada 9 pagi, mata wang tempatan menambah nilai kepada 4.6725/6790 berbanding dolar AS daripada 4.6760/6805 pada penutupan Jumaat lalu.Pengarah Urusan SPI Asset Management, Stephen Innes berkata kekecohan Rusia pada hujung minggu memberi kesan kepada sentimen risiko kerana pelabur global masih bimbang dengan pengetatan monetari bank pusat.Beliau berkata sepanjang bulan lalu, ringgit Malaysia mempamerkan prestasi yang lebih rendah berbanding rakan serantau ASEAN bersama-sama yuan China sambil menambah perkaitan ini mencerminkan hubungan perdagangan yang mendalam dan tumpuan penggubal dasar selalunya pada kadar silang ringgit-yuan China.

"Melihat pada Renminbi pagi ini yang dibuka agak lengang ekoran jangkaan kelemahan sederhana dalam mata wang China dan tiada pemangkin yang jelas untuk meningkatkan aliran portfolio meskipun ringgit meningkat sedikit, kami menjangkakan belian ke atas dolar AS akan menurun," katanya kepada Bernama.Dalam pada itu, ringgit diniagakan bercampur-campur berbanding sekumpulan mata wang utama yang lain.Mata wang tempatan lemah berbanding pound Britain pada 5.9495/9578 daripada 5.9469/9527 pada penutupan Jumaat, rendah berbanding euro pada 5.0954/1024 daripada 5.0781/0830 tetapi meningkat berbanding yen Jepun kepada 3.2577/2627 daripada 3.2645/2680 sebelumnya.Berbanding mata wang Asean yang lain, ringgit turut diniagakan bercampur-campur.Ringgit menyusut nilai berbanding dolar Singapura kepada 3.4578/4628 berbanding 3.4568/4604 pada penutupan Jumaat dan merosot berbanding baht Thai kepada 13.2877/3115 daripada 13.2765/2950.Bagaimanapun, nilai mata wang tempatan menambah berbanding peso Filipina kepada 8.37/8.40 daripada 8.38/8.40 pada penutupan Jumaat dan lebih tinggi berbanding rupiah Indonesia pada 311.4/312.1 daripada 311.7/312.2 sebelumnya.- BERNAMA


Khazanah wujud platform baharu, tarik lebih banyak pelaburan

KUALA LUMPUR, 25 Jun-Khazanah Nasional Bhd bakal mewujudkan satu platform pelaburan hijau yang baharu untuk menarik lebih banyak pelaburan langsung dari dalam atau luar negara.Perdana Menteri Datuk Seri Anwar Ibrahim berkata ia bagi membantu syarikat tempatan terutama syarikat Bumiputera sekali gus mencipta lebih banyak pekerjaan berkualiti tinggi untuk rakyat.Beliau berkata perkara itu antara yang dibincangkan dalam Mesyuarat Lembaga Pengarah Khazanah ketiga bagi 2023 beberapa hari lepas.Menerusi catatan di laman Facebooknya berkata perbincangan utama pada mesyuarat itu adalah mengenai pelaburan oleh Khazanah untuk mengukuhkan ekosistem ekonomi domestik yang tidak hanya kepada syarikat permulaan tetapi juga kepada perniagaan sudah berjaya dan memerlukan modal mendanai pertumbuhan masa depan.Beliau berkata melalui penglibatan Khazanah, inisiatif itu dapat membangunkan bakat pekerja tempatan serta meningkatkan keupayaan dan daya saing negara.Perdana Menteri juga berkata Khazanah akan terus bekerjasama dengan kerajaan menerusi strategi ‘Memajukan Malaysia’ untuk memastikan hala tujunya sejajar dengan matlamat pembangunan ekonomi negara.Selaras dengan prinsip MADANI, beliau menggesa Khazanah agar terus berada di landasan betul selain kekal dengan mandat sedia ada untuk menyampaikan manfaat ekonomi dan sosial yang mampan demi rakyat serta masa depan yang lebih baik untuk negara.


Bank Islam optimis tangani tekanan pendapatan secara proaktif

KUALA LUMPUR, 26 Jun- Bank Islam Malaysia Bhd optimis dapat menangani tekanan pendapatannya secara proaktif.Ketua Pegawai Kewangannya, Azizan Abd Aziz berkata ini berdasarkan kedudukan margin pendapatan bersih (NIM) semakin baik dan pembiayaan rosot nilai kasar (GIF) dijangka berkembang pada suku kedua tahun ini. Menurut Azizan, pihaknya sedang meneliti struktur pembiayaan bagi memastikan ia seiring dengan sasaran pertumbuhan."Selepas menilai semula struktur pembiayaan kami pada April dan Mei, serta bulan terakhir suku yang lepas, kita dapat lihat ia menjadi semakin baik...iaitu NIM kita. "Jadi saya boleh kata daripada tujuh atau lapan analisis, tujuh akan kata kita mampu mengekalkannya," kata beliau.

(Ketua Pegawai Kewangan Bank Islam Malaysia Bhd, Azizan Abd Aziz)

Azizan berkata demikian dalam sidang media selepas taklimat mengenai keputusan Suku Pertama 2023 Bank Islam, di sini hari ini.Pada Suku Pertama 2023, pertumbuhan pembiayaan kasar bank tersebut meningkat sebanyak 10.7 peratus berbanding purata industri sebanyak 5.0 peratus.Bagi Tahun Kewangan 2023, Bank Islam menyasar mencapai pertumbuhan pembiayaan kasar sebanyak 7.0 hingga 8.0 peratus dan memastikan GIF kekal bawah 1.5 peratus.


1553 usahawan Pahang terima manfaat I-PUSH

KUANTAN, 25 Jun-Kerajaan Negeri Pahang terus komited dalam mengangkat usahawan IKS dan PKS ke tahap yang lebih tinggi melalui penyaluran bantuan, pembiayaan mahupun sokongan dalam pelbagai bentuk. Ini termasuk menyediakan Dana Skim Pembiayaan Kewangan Mikro Negeri Pahang (I-Push) yang memasuki fasa kedua dimana permohonan telah dibuka pada November hingga 14 Disember tahun lalu.Pengerusi Jawatankuasa Exco FELDA, Koperasi Dan Usahawan Negeri Pahang, IR Razali Kassim berkata; setakat ini seramai 1553 pemohon terdiri daripada usahawan tempatan telah diluluskan permohonannya menerusi dana I-Push berjumlah RM15 juta.Jumlah itu meningkat 47 peratus berbanding 756 usahawan tahun lalu dengan setiap pemohon menerima pinjaman antara RM3,000 hingga RM10,000 serta diberikan moratorium bagi pembayaran balik."Kerajaan negeri Pahang menyediakan bantuan tanpa faedah dan moratorium selama setahun."Berniaga dahulu.Selepas setahun baru mula bayar balik pinjaman", katanya demikian selepas mewakili Menteri Besar Pahang, Datuk Seri Wan Rosdy Wan Ismail bagi merasmikan penutup Karnival Hari Usahawan Negeri Pahang yang diadakan selama tiga hari di Serambi Teruntum sejak Jumaat lalu. Turut hadir, Ketua Setiausaha Kementerian Pembangunan Usahawan dan Koperasi (KUSKOP), Dato Sri Suriani Ahmad.Pada karnival bersempena Minggu Usahawan Negara itu, seramai 100 usahawan tempatan mengambil bahagian membabitkan penyertaan usahawan negeri Pahang, Terengganu dan Kelantan serta Karnival Jualan Rahmah Kasih Sayang.

(Pengerusi Jawatankuasa Exco FELDA, Koperasi Dan Usahawan Negeri Pahang, IR Razali Kassim)


Hab umrah: Malaysia perlu perbanyak penerbangan terus ke Jeddah

KUALA LUMPUR, 25 Jun - Malaysia perlu membanyakkan lagi penerbangan terus dari Kuala Lumpur ke Jeddah dalam usaha menyokong sasaran untuk negara menjadi hab umrah yang menghimpunkan jemaah dari seluruh dunia, khususnya di rantau Asia.Presiden Persatuan Agensi Pelancongan Umrah dan Haji (PAPUH) Datuk Seri Razali Mohd Sham berkata langkah itu amat perlu memandangkan ketika ini, jumlah penerbangan terus ke Jeddah oleh syarikat penerbangan sedia ada adakalanya tidak mencukupi walaupun untuk penduduk tempatan."Sebab itu penerbangan terus ke Jeddah atau penerbangan transit ke negara-negara Timur Tengah perlu diperbanyak bagi menggalakkan kedatangan jemaah umrah dari negara-negara serantau,” katanya.Razali berkata ketika ini, hanya terdapat beberapa syarikat penerbangan yang mempunyai perkhidmatan berkenaan antaranya Malaysia Airlines, AirAsia dan Batik Air. Bagaimanapun, beliau berkata tiket penerbangan yang ditawarkan adalah kurang berbanding permintaan, memandangkan beliau mendakwa wujudnya “kartel umrah” yang didakwa membolot tiket penerbangan membabitkan pakej umrah dan haji di negara ini.Katanya, ini berlaku apabila sebahagian besar jumlah tiket yang ditawarkan syarikat penerbangan dibolot beberapa syarikat besar atau pihak ketiga sehingga menyebabkan kenaikan harga tiket yang melambung tinggi."Suku pertama tahun ini sahaja sebanyak 400,000 visa umrah dikeluarkan. Jumlah mereka yang ingin mengerjakan umrah amat tinggi sebab tertangguh berikutan Perintah Kawalan Pergerakan (PKP) yang dikenakan sebelum ini," katanya.

(Presiden PAPUH, Datuk Seri Razali Mohd Sham/ BERNAMA)

Baru-baru ini Menteri Pelancongan, Seni dan Budaya Datuk Seri Tiong King Sing berkata kementeriannya berhasrat untuk menjadikan Malaysia sebagai hab umrah, dengan mempromosikan program itu ke negara tumpuan seperti China, Korea, Jepun, Thailand, Filipina dan Indonesia.Tiong berkata objektif program itu bukan sahaja demi memberi manfaat dari sudut pertumbuhan ekonomi negara, tetapi juga bertujuan mempromosi Malaysia sebagai sebuah negara Islam yang membangun dan berdaya saing selaras konsep Malaysia MADANI.Razali turut melahirkan keyakinan cadangan berkenaan yang akan diterajui Timbalan Menteri Pelancongan, Seni dan Budaya Khairul Firdaus Akhbar Khan, mampu direalisasikan dengan baik menerusi libat urus dengan pemain industri bagi mendapatkan pelbagai input dan cadangan bernas.- BERNAMA


Batik Air mula penerbangan sulung, Kuala Lumpur-Incheon

KUALA LUMPUR, 24 Jun- Batik Air memulakan penerbangan sulungnya dari Kuala Lumpur ke Incheon.Majlis pelepasan diadakan di Lapangan Terbang Antarabangsa Kuala Lumpur (KLIA), anjuran Pertubuhan Pelancongan Korea (KTO) dan Malaysia Airports Holdings Bhd (MAHB).Menerusi satu kenyataan, Batik Air berkata acara itu menandakan satu lagi peristiwa penting untuk operasi Batik Air ke destinasi baharu yang menarik di Asia Timur.Selain mempromosikan Seoul di Korea Selatan sebagai destinasi utama baharunya untuk perjalanan perniagaan dan percutian.

(Batik Air memulakan penerbangan sulungnya dari Kuala Lumpur ke Incheon)

Pasukan Batik Air turut disertai Pengarah Urusan KTO, Moon Sangho dan wakil KTO di Malaysia, serta pasukan MAHB diketuai pengurus besar pemasaran syarikat penerbangan mereka, Mohamed Sallauddin Mat Sah.Perkhidmatan harian akan dikendalikan Boeing 737-8 MAX serba baharu dengan 180 tempat duduk.Syarikat penerbangan itu dijadualkan berlepas dari KLIA setiap hari pada 10.30 malam dan tiba di Incheon pada 6.00 pagi.


Pasaran getah ditutup tinggi

KUALA LUMPUR, 23 Jun- Pasaran getah tempatan ditutup lebih tinggi hari ini, dirangsang oleh sokongan belian apabila nilai ringgit lemah berbanding dolar Amerika Syarikat (AS), kata seorang peniaga.Beliau berkata ringgit susut selepas dolar AS terus mengukuh, disokong oleh data ekonomi AS yang menggalakkan.“Namun begitu, kenaikan selanjutnya di pasaran getah dihadkan oleh kerugian dalam harga minyak mentah manakala peniaga turut menantikan lebih banyak petunjuk mengenai dasar monetari AS daripada Rizab Persekutuan,” katanya.Pada pukul 5.00 petang, mata wang tempatan menyusut nilai kepada 4.6760/6795 berbanding dolar AS daripada 4.6525/6580 pada penutupan Khamis.Harga Lembaga Getah Malaysia (LGM) untuk Getah Mutu Malaysia 20 (SMR 20) naik setengah sen kepada 611.5 sen sekilogram, manakala lateks pukal menokok dua sen kepada 498 sen sekilogram.Pada pukul 5.00 petang, harga rujukan LGM untuk getah fizikal SMR 20 berada pada 611.5 sen sekilogram manakala lateks pukal pada 499 sen sekilogram.- BERNAMA


Johor penyumbang utama nilai perdagangan negara 2023

JOHOR BAHRU, 23 Jun - Johor menjadi penyumbang utama kepada nilai perdagangan negara tahun ini, iaitu 30 peratus, atau RM247.5 billion, setakat April.Menteri Besar Johor, Datuk Onn Hafiz Ghazi berkata, nilai itu meningkat sebanyak 11.8 peratus berbanding tempoh sama tahun lalu, iaitu RM221.37 billion.Pendapatan import dan eksport tahun ini meningkat dengan RM135.65 billion nilai eksport, dan RM111.94 billion nilai import yang dicatatkan setakat ini.Sebanyak RM10.6 billion jumlah pelaburan diluluskan untuk suku pertama tahun 2023 iaitu peningkatan tiga kali ganda berbanding suku pertama tahun lalu.

(Onn Hafiz (tengah) ditemui media selepasMesyuarat Jawatankuasa Penyelarasan Industri (JBI)antara Kementerian Perdagangan Antarabangsa dan Industri dengan Kerajaan Johor, di sini)

Kerjasama erat antara Kerajaan Johor dengan Kerajaan Persekutuan, serta dasar ekonomi yang jelas dapat meyakinkan lebih ramai pelabur untuk bertapak di negeri itu.


Niaga hadapan FBM KLCI tinggi pada sesi awal dagangan

KUALA LUMPUR, 23 Jun - Kontrak niaga hadapan FTSE Bursa Malaysia KLCI (FBM KLCI) di Bursa Malaysia Derivatives dibuka lebih tinggi pagi ini, seiring dengan prestasi pasaran tunai asas.Pada 9.22 pagi, Jun 2023 menokok tiga mata kepada 1,397.5, Julai 2023 dan September 2023 menambah dua mata setiap satu untuk mencatatkan paras 1,397.0 dan 1,383.0 manakala Disember 2023 memperoleh 1.5 mata menjadi 1,383.5.Jumlah dagangan 603 lot manakala kepentingan terbuka 42,225 kontrak.

Pada 9.26 pagi, FBM KLCI meningkat 1.63 mata kepada 1,396.30 daripada 1,394.67 pada penutupan Khamis. - BERNAMA


Dagangan bursa meningkat, dibuka lebih tinggi pagi ini

KUALA LUMPUR, 23 Jun - Bursa Malaysia melanjutkan keuntungan yang dicatat semalam untuk dibuka tinggi sedikit hari ini, mengambil petunjuk daripada prestasi Wall Street yang lebih baik semalaman dengan Nasdaq turut menyaksikan kenaikan yang kukuh, kata peniaga.Pada 9.06 pagi, FTSE Bursa Malaysia KLCI (FBM KLCI) menambah 1.29 mata kepada 1,395.96 daripada 1,394.67 pada penutupan Khamis.Indeks utama dibuka 0.85 mata lebih tinggi pada 1,395.52.Bagaimanapun, di pasaran yang lebih luas, kaunter rugi mengatasi kaunter untung 130 berbalas 85, manakala 196 kaunter tidak berubah, 1,907 tidak diniagakan dan 19 yang lain digantung.Jumlah dagangan 225.27 juta unit bernilai RM45.38 juta.

Menurut Malacca Securities Sdn Bhd menerusi nota penyelidikannya, FBM KLCI meningkat untuk sesi ketiga berturut-turut semalam, dirangsang oleh aktiviti memburu saham murah terutamanya kaunter berwajaran tinggi perbankan terpilih, telekomunikasi dan media.“Pada pandangan kami, pasaran mungkin kekal optimis tetapi berhati-hati sambil memantau perkembangan daripada bank pusat global serta pilihan raya enam negeri di Malaysia, terutamanya selepas Dewan Undangan Negeri (DUN) Kelantan dibubarkan semalam,” katanya.Mengenai komoditi, firma broker itu menyatakan harga minyak mentah Brent jatuh di bawah paras US$75 setong, manakala harga minyak sawit mentah berlegar melepasi paras RM3,550 satu tan.“Dari segi sektor, sektor teknologi dijangka meneruskan aliran meningkat berikutan keuntungan Nasdaq semalaman manakala sektor pembinaan berkemungkinan bergerak cergas menjelang pilihan raya enam negeri serta keputusan menggalakkan daripada Gamuda.“Bagaimanapun, sektor tenaga dijangka menyaksikan beberapa tekanan jualan di tengah-tengah penyusutan harga minyak mentah,” tambahnya.Dalam kalangan saham wajaran tinggi, Public Bank dan Tenaga Nasional masing-masing susut satu sen kepada RM3.91 dan RM9.19 manakala Maybank, CIMB dan IHH Healthcare tidak berubah pada RM8.75, RM5.24 dan RM5.92.Bagi saham aktif, waran Wegmans Holdings menambah setengah sen kepada 2.5 sen, SMRT Holdings turun 3.5 sen menjadi 81 sen dan Alam Maritim kerugian setengah sen kepada 2.5 sen manakala Fintec Global dan Destini masing-masing tidak berubah pada satu sen dan 10 sen.Di papan indeks, Indeks FBM Emas menambah 9.49 mata pada 10,260.59, Indeks FBMT 100 meningkat 10.98 mata menjadi 9,964.07 dan Indeks FBM Emas Syariah naik 20.11 mata untuk mencatatkan paras 10,535.79Indeks FBM 70 lebih tinggi 22.37 mata kepada 13,472.59 sementara Indeks FBM ACE susut 13.18 mata kepada 5,097.30.Mengikut sektor, Indeks Perkhidmatan Kewangan menguncup 7.67 mata kepada 15,517.85, Indeks Produk dan Perkhidmatan Perindustrian menyusut 0.12 mata menjadi 158.77 dan Indeks Tenaga susut 1.77 mata kepada 786.77 manakala Indeks Perladangan meningkat 19.47 mata kepada 6,712.33.-BERNAMA


KUALA LUMPUR, 22 Jun- Kontrak niaga hadapan minyak sawit mentah (MSM) di Bursa Malaysia Derivatives ditutup rendah untuk hari ketiga berturut-turut berikutan kelemahan dalam pasaran minyak kacang soya di Lembaga Perdagangan Chicago (CBOT), kata seorang peniaga.Peniaga minyak sawit David Ng berkata kadar eksport yang lembap juga dilihat memberi kesan kepada harga minyak sawit."Kami mengesan paras sokongan pada RM3,450 setan dan paras rintangan pada RM3,800 setan," katanya.Menurut juruukur kargo AmSpec Malaysia dan Societe Generale de Surveillance, eksport bagi tempoh 1-20 Jun masing-masing merosot sebanyak 12.9% dan 15.4% berbanding tempoh yang sama pada bulan Mei.Pada penutup dagangan, kontrak Julai 2023 dan Oktober 2023 masing-masing turun RM49 kepada RM3,582 setan dan RM3,566 setan, manakala Ogos 2023 dan September 2023 susut RM52 kepada RM3,568 setan dan RM3,562 setan.Sementara itu, kontrak November 2023 susut RM47 kepada RM3,578 setan dan Disember 2023 turun RM44 kepada RM3,601 setan.Jumlah dagangan turut susut kepada 48,318 lot daripada 62,937 lot pada Rabu, manakala kepentingan terbuka jatuh kepada 225,949 kontrak daripada 252,264 kontrak sebelumnya.Harga MSM fizikal bagi Julai Selatan tidak berubah pada RM3,650 setan. -BERNAMA

(Niaga hadapan MSM ditutup rendah untuk hari ketiga berturut-turut)


Ringgit ditutup rendah berbanding Dolar AS

KUALA LUMPUR, 22 Jun- Keterangan Pengerusi Rizab Persekutuan (Fed) Amerika Syarikat (AS) Jerome Powell di hadapan House Financial Services Committee mengenai memerangi inflasi AS dan beberapa petunjuk untuk menaikkan kadar faedah telah menyebabkan ringgit ditutup rendah berbanding dolar AS hari ini, menandakan penurunan untuk hari keempat berturut-turut.Pada 6 petang, unit tempatan ditutup pada 4.6525/6580 berbanding dolar AS daripada paras penutup 4.6430/6470 pada Rabu.Ketua Ekonomi dan Kewangan Sosial Bank Muamalat Malaysia Bhd Dr Mohd Afzanizam Abdul Rashid berkata mata wang pasaran negara pesat membangun termasuk ringgit terjejas secara negatif kerana kadar faedah di negara maju meningkat dengan pantas selepas lebih sedekad rangsangan monetori.

“Pada masa ini, ringgit berada pada kedudukan lebihan jualan berbanding dolar AS daripada sudut teknikal."Mungkin risiko penurunan selanjutnya agak terhad. Paras rintangan dan sokongan semasa bagi dolar-ringgit AS berada pada RM4.7495 dan RM4.6257,” katanya kepada Bernama.Sementara itu, ringgit diniagakan rendah berbanding kumpulan mata wang utama lain.Pada penutupan, unit tempatan merosot berbanding pound Britain kepada 5.9496/9567 daripada 5.8975/9026, jatuh berbanding yen Jepun kepada 3.2776/2817 daripada 3.2716/2746 dan berkurangan berbanding euro kepada 5.1182/1243 daripada 5.0678/0722 pada Rabu.Unit tempatan menguncup berbanding mata wang negara-negara Asean lain kecuali baht Thai.Ringgit mengukuh berbanding baht Thai kepada 13.2720/2934 daripada 13.3194/3381 semalam, turun berbanding dolar Singapura kepada 3.4697/4740 daripada 3.4546/4578 sebelumnya, merosot berbanding rupiah Indonesia kepada 311.3/311.9 daripada 310.4/310.9 dan berkurangan berbanding peso Filipina kepada 8.36/8.38 from 8.34/8.35 semalam.- BERNAMA


Niaga hadapan emas ditutup rendah

KUALA LUMPUR, 22 Jun- Niaga hadapan emas di Bursa Malaysia Derivatives ditutup rendah hari ini selepas Pengerusi Rizab Persekutuan Amerika Syarikat (AS) Jerome Powell membayangkan akan ada lebih banyak kenaikan kadar faedah bagi menangani inflasi.Nota penyelidikan runcit RHB berkata niaga hadapan emas New York Comex rendah pada Rabu disebabkan penurunan harga masih kekal dalam kawalan, harganya merosot US$2.80 untuk ditutup lebih rendah pada US$1,944.90 yang mana ia diniagakan menghampiri paras terendah sebulan.Logam berharga itu bermula pada paras US$1,948 tetapi jatuh ke paras terendah sehari pada US$1,929.30 sebelum melantun semula dan ditutup pada US$1,944.90.Pada penutup dagangan, kontrak bulan semerta Jun 2023 susut kepada US$1,932.50 setiap troy auns daripada US$1,937.30 setiap troy auns semalam.Kontrak untuk Julai 2023, Ogos 2023, September 2023 dan Oktober 2023 masing-masing ditutup pada US$1,941.4 setiap troy auns.Jumlah dagangan jatuh kepada 24 lot daripada 35 lot pada Rabu manakala kepentingan terbuka merosot kepada 62 kontrak daripada 90 kontrak.Harga emas fizikal berada pada US$1,925.65 setiap troy auns seperti yang diterbitkan oleh London Bullion Market Association pada 21 Jun.- BERNAMA


KUALA LUMPUR, 22 Jun- Bursa Malaysia meneruskan kenaikan bagi hari ketiga berturut-turut hari ini dengan indeks utama naik 0.09%, disokong oleh aktiviti membeli saham berharga rendah dalam kaunter wajaran tinggi terpilih yang diterajui oleh saham kewangan dan telekomunikasi, kata para peniaga. Pada 5.00 petang, FTSE Bursa Malaysia KLCI (FBM KLCI) naik 1.22 mata kepada 1,394.67 daripada paras penutup 1,393.45 pada Rabu.Indeks utama itu dibuka rendah turun 1.33 mata kepada 1,392.12 pagi ini dan bergerak antara paras 1,391.76 dan 1,402.44 sepanjang sesi dagangan. Ia melepasi paras psikologi 1,400 pada satu ketika semasa sesi selepas tengah hari tetapi menyusut semula berikutan pengambilan untung. Bagaimanapun, keseluruhan pasaran negatif apabila kaunter rugi mengatasi kaunter untung sebanyak 452 berbanding 334, manakala 422 kaunter tidak berubah, 1,086 tidak diniagakan dan 19 yang lain digantung.Jumlah dagangan turun kepada 2.16 bilion unit bernilai RM1.59 bilion berbanding 3.06 bilion unit bernilai RM1.80 bilion pada Rabu.Naib presiden penyelidikan ekuiti Rakuten Trade Sdn Bhd Thong Pak Leng berkata FBM KLCI ditutup tinggi sedikit apabila aktiviti membeli saham berharga rendah masih berterusan memandangkan penilaian di bawah nilai. "Bagi bursa tempatan, kami yakin namun mengambil pendekatan berhati-hati memandangkan sentimen pasaran tempatan yang bertambah baik dan sokongan kukuh daripada dana institusi tempatan. "Bagaimanapun, para pelabur seharusnya berhati-hati dengan peningkatan volatiliti pasaran ekuiti serantau dan juga global. Kami menjangkakan FBM KLCI menguji paras psikologi 1,400 menuju ke hujung minggu,” katanya kepada Bernama.Sementara itu, indeks utama serantau ditutup kebanyakannya rendah susulan prestasi negatif ekuiti global semalaman berikutan kenyataan Pengerusi Rizab Persekutuan (Fed) Amerika Syarikat (AS) pada Rabu yang membayangkan akan menaikkan lagi kadar. “Powell menegaskan bahawa lebih banyak kenaikan kadar faedah mungkin akan berlaku sehingga kemajuan selanjutnya dilihat dalam usaha menurunkan inflasi, dan ini telah menjejaskan sentimen pasaran,” katanya.Di peringkat serantau, Nikkei 225 Jepun susut 0.92 peratus kepada 33,264.88, Indeks Straits Times Singapura turun 0.05 peratus kepada 3,222.02, manakala Kospi Korea Selatan meningkat 0.43% kepada 2,593.70.Pasaran di Hong Kong dan Shanghai ditutup hari ini sempena cuti umum nasional Hari Dragon Boat Festival.

(Bursa Malaysia teruskan kenaikan tiga hari berturut-turut)

Di bursa tempatan, dalam kalangan saham wajaran tinggi Maybank, Public Bank dan Tenaga Nasional naik satu sen setiap satu masing-masing kepada RM8.75, RM3.92 dan RM9.20, IHH Healthcare meningkat lima sen kepada RM5.91 manakala CIMB jatuh satu sen kepada RM5.24.Dalam kalangan kaunter cergas, waran Tanco meningkat 1.5 sen kepada 21.5 sen, Widad susut setengah sen kepada 42 sen, Bumi Armada turun satu sen kepada 47.5 sen, Sarawak Consolidated menyusut dua sen kepada 42.5 sen manakala waran V.S Industry tidak berubah pada 3.5 sen.Di papan indeks, Indeks FBM Emas naik 0.64 mata kepada 10,251.10, Indeks FBMT 100 menokok 1.63 mata kepada 9,953.09 dan Indeks FBM ACE meningkat 22.46 mata kepada 5,110.48.Indeks FBM Emas Shariah berkurangan 0.72 mata kepada 10,515.68 dan Indeks FBM 70 turun 27.66 mata kepada 13,450.22.Mengikut sektor, Indeks Perkhidmatan Kewangan meningkat 53.23 mata kepada 15,525.52, Indeks Tenaga naik 4.65 mata kepada 788.54, Indeks Produk dan Perkhidmatan Perindustrian berkurangan 0.40 mata kepada 158.89 dan Indeks Perladangan turun 31.51 mata kepada 6,692.86.Jumlah dagangan Pasaran Utama berkurangan kepada 1.56 bilion unit bernilai RM1.38 bilion daripada 2.15 bilion unit bernilai RM1.55 bilion pada Rabu.Jumlah dagangan waran turun kepada 86.18 juta unit bernilai RM7.30 juta daripada 395.97 juta unit bernilai RM50.68 juta sebelumnya.Jumlah dagangan Pasaran ACE meningkat kepada 512.18 juta saham bernilai RM202.06 juta daripada 509.32 juta saham bernilai RM202.59 juta.Kaunter produk dan perkhidmatan pengguna menyumbang 296.99 juta saham yang diniagakan di Pasaran Utama, produk dan perkhidmatan perindustrian (406.73 juta); pembinaan (40.96 juta); teknologi (93.83 juta); SPAC (sifar); perkhidmatan kewangan (83.57 juta); hartanah (240.78 juta); perladangan (30.99 juta); REITs (8.69 juta), dana tertutup (39,000); tenaga (186.20 juta); penjagaan kesihatan (71.06 juta); telekomunikasi dan media (27.53 juta); pengangkutan dan logistik (33.65 juta); dan utiliti (35.16 juta). -BERNAMA


Pasaran getah ditutup bercampur-campur

KUALA LUMPUR, 22 Jun- Pasaran getah tempatan ditutup bercampur-campur hari ini berikutan ringgit yang lemah berbanding dolar AS dan penutupan Pasaran Niaga Hadapan Shanghai, kata seorang peniaga.Urus niaga berkurangan kerana pasaran China ditutup untuk Festival Perahu Naga hari ini dan akan disambung semula pada 26 Jun 2023 (Isnin).“Lebih banyak langkah rangsangan oleh kerajaan China turut menaikkan sentimen pasaran. China telah mengumumkan pakej insentif yang besar sebanyak US$72.3 bilion untuk memacu jualan kenderaan elektrik dan kereta hijau lain dalam tempoh empat tahun akan datang,” katanya.

Pada 5.06 petang, mata wang tempatan itu susut kepada 4.6490/6535 berbanding dolar AS 4.6430/6470 ketika ditutup semalam.Bagaimanapun, beliau berkata kenaikan selanjutnya dihadkan oleh sedikit penurunan harga minyak mentah, yang susut sebanyak 0.74 peratus kepada US$76.60.Katanya peniaga juga sedang menunggu lebih banyak petunjuk daripada dasar monetari Rizab Persekutuan Amerika Syarikat.Harga Lembaga Getah Malaysia (LGM) bagi Getah Mutu Malaysia 20 (SMR 20) naik dua sen kepada 612.5 sen sekilogram, manakala lateks pukal turun satu sen kepada 496 sen sekilogram.Pada 5 petang, harga rujukan LGM untuk getah fizikal SMR 20 berada pada 611 sen sekilogram manakala lateks pukal pada 496 sen sekilogram.- BERNAMA


KUALA LUMPUR, 22 Jun- Kadar antara bank jangka pendek ditutup stabil hari ini berikutan operasi Bank Negara Malaysia (BNM) untuk menyerap lebihan mudah tunai daripada sistem kewangan. Mudah tunai dalam sistem konvensional susut kepada RM42.28 bilion berbanding RM46.08 bilion yang disaksikan pada sebelah pagi manakala kecairan dana Islam mengecil kepada RM28.01 bilion daripada RM28.47 bilion sebelumnya. Terdahulu, bank pusat itu menjalankan tender pasaran wang konvensional, dua tender qard dan dua tender repo berbalik. BNM turut mengumumkan ketersediaan repo berbalik, perjanjian jual beli balik serta kemudahan komoditi bercagar Murabahah untuk satu hingga tiga bulan.BNM telah menyemak semula tender semalaman Murabahah kepada RM27.0 bilion daripada RM25.5 bilion. Pada 4.00 petang, BNM melaksanakan tender pasaran wang konvensional bernilai RM42.3 bilion dan tender pasaran wang Murabahah RM27.0 bilion, kedua-duanya untuk wang sehari. Kadar Semalaman Islam Malaysia (MYOR-i) berada pada 3% setakat 21 Jun. -BERNAMA

(Kemaskini kadar antara bank jangka pendek ditutup stabil berikutan operasi BNM)


Ekonomi digital perlukan ekosistem dinamik

(eMOBIQ merupakan platform pembangunan aplikasi mudah alih pantas tanpa kod)

KUALA LUMPUR. 21 Jun- Malaysia memerlukan ekosistem holistik dan dinamik untuk ekonomi digital meliputi infrastruktur, peraturan, kewangan awam dan kemahiran. Menteri Pembangunan Usahawan Dan Koperasi, Datuk Ewon Benedick berkata adalah penting bagi negara membina dan mengembangkan kemahiran digital."Sebagai sebahagian daripada usaha berterusan kerajaan untuk mewujudkan masyarakat yang mampan, saksama dan inklusif, menjadi keutamaan kami untuk memperkenalkan dasar mesra PKS, menggalakkan penggunaan pesat teknologi dan pendigitalan," kata Ewon ketika berucap di Majlis Ulang Tahun ke-5 syarikat Teknologi Wilstech dan Pelancaran eMOBIQ, di sini.Katanya, kepantasan perubahan dalam teknologi dan internet, membuktikan penggunaan teknologi penting untuk jangka masa panjang.eMOBIQ merupakan platform pembangunan aplikasi mudah alih pantas tanpa kod. Ia membantu usahawan mengembangkan perniagaan menerusi aplikasi teknologi terkini.

(Datuk Ewon Benedick berkata adalah penting bagi negara membina dan mengembangkan kemahiran digital.)